جەمال کۆچەر: کازمی دەیەوێت کۆدەنگی حزبە سیاسییەکان لەسەر پڕۆژەیاسای بودجە بەدەستبهێنێت - SNN\nHome›ڕۆژهەڵاتی ناوەڕاست›جەمال کۆچەر: کازمی دەیەوێت کۆدەنگی حزبە سیاسییەکان لەسەر پڕۆژەیاسای بودجە بەدەستبهێنێت\nجەمال کۆچەر: کازمی دەیەوێت کۆدەنگی حزبە سیاسییەکان لەسەر پڕۆژەیاسای بودجە بەدەستبهێنێت\nئەندامێکی لیژنەی دارایی عێراق دەڵێت: کازمی دەیەوێت کۆدەنگی حزبە سیاسییەکان لەسەر پڕؤژەیاسای بودجە بەدەستبهێنێت، دەشڵێت: “ئەوەی پەیوەندی بە کوردەوە هەیە دوو پێشنیازە”.\nد. جەمال كۆچەر، ئەندامی لیژنەی دارایی لە پەرلەمانی عێراق له‌و باره‌یه‌وه بە SNNی راگەیاند: “ئەوەی تا ئێستا هۆكار بووە بۆ ئەوەی پرۆژەیاسای بودجەی گشتی رەوانەی پەرلەمان نەكرێت ئەوەیە كە سەرۆكوەزیرانی عێراق دەیەوێت پێش ئەوەی لە ئەنجوومەنی وەزیران و پەرلەمانیش پەسەند بكرێت كۆدەنگی هێز و لایەنە سیاسییەكانی عێراق و هەرێمی كوردستانیش بەدەستبهێنێت، بۆ ئەو مەبەستەش ئەمڕۆ پێش كۆبوونەوەی ئەنجوومەنی وەزیران سەرۆكوەزیرانی عێراق سەرپەرشتی كۆبوونەوەیەكی گرنگ دەكات كە هێز و لایەنە سیاسییەكانی عێراق بە هەرێمی كوردستانیشەوە تێیدا بەشدارن، ئه‌مه سه‌ره‌ڕاى به‌شدارى سه‌رۆككۆمار و سه‌رۆكى په‌رله‌مان تێیدا”.\nوتیشى: “دەرئەنجامی كۆبوونەوەكەی ئەمڕۆ دەزانێت ئاخۆ ئەمڕۆ لە كۆبوونەوەی ئەنجوومەنی وەزیران پرۆژەیاسای بودجەی گشتی پەسەند دەكرێت یاخود نا، چونكە ئەگەر لە كۆبوونەوەی لایەنە سیاسییەكاندا سەرۆكوەزیران بتوانێت كۆدەنگی لایەنە سیاسییەكان بەدەستبهێنێت لەبارەی بودجەی خەمڵێندراو و پشكی كورد، ئەوا بەدڵنیاییەوە ئەمڕۆ لە ئەنجوومەنی وەزیران پرۆژەیاساكە پەسەند دەكرێت، دواتر رەوانەی پەرلەمان دەكرێت”.\nئەو ئەندامەی لیژنەی دارایی لە پەرلەمانی عێراق ئەوەشی خستەڕوو: “ئەوەی تا ئێستا پەیوەندی بە پشكی كوردەوە هەیە ئەوەیە كە دوو پێشنیار لە ئارادایە یان لەسەر پرۆژەیاسای بودجەی گشتی ساڵی 2019 پشكی كورد دیاریبكرێت یانیش ئەوەیە رێككەوتنی پێشووی هەرێم لەگەڵ عادل عەبدولمەهدی بكرێتە بنەمای رێككەوتنێكی نوێ و لە پرۆژەیاسای بودجەی 2021 كاری پێبكرێت بە مەرجی پابەندبوونی هەرێم بەو رێككەوتنەوە”.


شکاندنی بێدەنگی وسەرەتای گۆڕانکاری – Standard Kurd\nلەلایەن ستاندار Posted on تشرینی یه‌كه‌م 31, 2019 431 جار بینراوە 0 سەرنج\nعمر علی محمد\nڕۆژ بەڕۆژ خۆپیشاندانەکانی گەلی عێراق بەهەموو چین وتوێژەکانیەوە گەرمتر دەبێت، لەگەڵ ئەوەشدا کەدەسەڵات بەهێز وچەک وبەکارهێنانی دەزگا ئەمنیەکان ڕووبەرویان دەبنەوەو ڕۆژ بەڕۆژیش ژمارەی کوژراو وبریندارەکان زۆردەبن، بەڵام لەلایەکی ترەوە عادل عەبدول مەهدی بەڵێنی زیادکردنی هەلی کارو بڕینەوەی موچە بۆکەم دەرامەتەکان ودادگایی کردنی گەندەڵکاران دەدات، بەڵام نەترس ونەبەڵێنەکان ساردیان ناکاتەوەو لەئێستاشدا قوتابیان لەهەموو ناوەندەکانی خوێندنی زانکۆ وئامادەیی و بنەڕەتی چونەپاڵ خۆپیشاندەران وبەمەش ڕەوشەکە زیاتر بەرەوئاڵۆزی دەروات فشاری زیاتر لەسەر حکومەت وپارتە سیاسیەکان دەکات کەگوێ بۆداواکاریەکانی خەڵک بگرن، هاوڵاتیانی عێراق لەباکورەوە هەتا ناوەڕاست وباشور هەموو زانیاریەکیان لایە ڕاستیەکان باش دەزانن، سۆشیال میدیاو ڕاگەیاندن بەبیستراو و نوسراویەوە بەدرێژایی حەڤدە ساڵی ڕابردوو باس لەگەندەڵی ودزینی سەروەت وسامانی گشتی وپێشێلکردنی یاساو سوکایەتیکردن بەهەست وناخ ودەنگی خەڵک دەکەن.\n١٧ ساڵە پارتەسیاسیەکان وبەرپرسە سیاسیەکان بەبەرچاوی خەڵکەوە نزیکەی ٥٠ ملیار دۆلاریان بەهەدەرداوە عێراقیان کردۆتە یەکێک لەگەندەڵترین وڵاتەکانی جیهان وگەلەکەیان توشی ئەوپەڕی هەژاری وڕسوایی کردووە وسەرەڕای ئەوەش سەرقاڵیان کردووە بەشەری مەزهەبی تائیفی و میلیشیایان دروستکردووە بۆ پاراستنی گەندەڵکاران و ڕشتنی خوێنی کەسانی مەدەنی بەتایبەت لەوکاتانەدا کەدێنە سەرشەقام، هیچ مانایەکیان بۆسیادەی نیشتیمانی نەهێشتۆتەوە و عێراقیان کردووە بەشوێنی تەراتێنی دەزگا سیخوڕیەکان و هێزی وڵاتانی دەرەوە، لەم کاتەدا نوخبەی حوکمڕان نە لەکۆمکاری عەرەبی نە ئەنجومەنی هاریکاری ولاتانی ئیسلامی نەلە نەتوە یەکگرتووەکان کارەکانی سەنگێکی ئەوتۆی نیە .\nلەبەرئەوە ئەم نوخبە حوکمڕانە هەتا لەحوکمدا بمێنێتەوە وڵات زیاتر بەرەووێرانی و گەندەڵی ودواکەوتوویی و دەبەن، ئەم خۆپیشاندانانە دەنگی دلێری ئەو گەلەیە کەدەیەوێت ئەونوخبە حوکمڕانە بکاتە دەرەوە، هەر لبەر ئەوەشە بنکەو بارەگاکانی حکومەت وپارتە سیاسیەکان بەیەکەوە دەسوتێن، بەتایبەتیس لەناوەندو باشورکەزۆرینەی جەماوەری شیعەیەو بنکەی پارتەکانیش هەموویان سەر بەئەوانن ولەم هێرشانەشدا بەرپرس وئەندام پارلەمان نادیدە ناگرن وماڵەکانی ئەوانیش دەسوتێنن، ئەمەی ڕودەدات چاوەڕوانکراو بوو، چونکە ناکرێت هەتا سەر ئەم نوخبە دەسەڵاتدارە بەوشێوەیە مامەڵە بکەن وئوڕێک بەلای ئەو گەلەدا نەکەنەوە کەهەرچوار ساڵ جارێک دەنگیان پێ دەداو دەیانخاتەوە سەرکورسی دەسەڵات.\nبڵاوکراوەی پێشووژەنراڵ ساعدی دەکرێتە سەرۆکی حکومەت\nبڵاوکراوەی نوێترتراژیدییای کوردستانی ڕۆژئاوا\nPosted on كانونی دووه‌م 28, 2020 كانونی دووه‌م 28, 2020 0 175\nPosted on كانونی دووه‌م 31, 2020 0 622\nPosted on شوبات 6, 2020 شوبات 6, 2020 0 394\nPosted on شوبات 11, 2020 0 500\nسێکس و سیاسەت\nPosted on شوبات 18, 2020 0 534


نۆڤاک جیۆکۆڤیچی سڕبی و یه‌که‌می ڕیزبه‌ندی یاریزانانی تێنسی سه‌رزه‌وی، شه‌وی رابردوو له‌یاریی کۆتایی پاڵه‌وانێتی ئیندیان وێڵز سه‌رکه‌وتنی به‌سه‌ر میلوس ڕاونیشی که‌نه‌دی به‌ده‌ستهێنا و ١٠٠٠ خاڵی برده‌وه.\nبردنه‌وه‌ی "نۆلیتۆ" به دوو کۆمه‌ڵه‌ی بێبه‌رامبه‌ر بوو (٦-٢، ٦-٠) و ئاستێکی زۆر به‌هێزتری له‌ڕکابه‌ره‌که‌ی پیشکه‌ش کرد، کۆی هه‌ردوو کۆمه‌ڵه‌که به‌بێ کێشه بوو واتا هیچ ڕکابه‌رییه‌کی توند نه‌کرا له‌لایه‌ن یاریزانه که‌یه‌ندییه‌که‌وه.\nبه‌و بردنه‌وه‌یه، جیۆکۆڤیچی سڕبی توانی ژماره‌ی نازناوه‌کانی (ئه‌ی تی پی) بگه‌یه‌نێته ٢٧ نازناو که هه‌ر نازناوه‌ی ١٠٠٠ خاڵه، هه‌روه‌ها ڕیکۆرده مێژووییه‌که‌ی ڕافائێل نادالی هاوتا کرده‌وه وه‌ک خاوه‌ن زۆرترین نازناو له جه‌وله‌کانی (ئه‌ی تی پی).\nئیندیان وێڵز نازناوی ژماره سێ ده‌کات که له‌م وه‌رزه‌دا یه‌که‌می ڕیزبه‌ندی جیهان مسۆگه‌ری ده‌کات دوای نازناوه‌کانی قه‌ته‌ر و ئوسترالیا.\nئه‌م بابه‌ته 1206 جار خوێنراوه‌ته‌وه


ژمارەی كوژراوانی روداوەكانی غوێران گەیشتنە 123 كەس\nروانگەی سوری بۆ مافەكانی مرۆڤ ئاشكرای كرد، ژمارەی ئەو كەسانەی لە رووداوەكەی غوێران لە پارێزگای حەسەكە كوژراون گەیشتوونەتە 123 كەس كە زۆرینەیان ئەندامی رێكخراوی داعشن و ژمارەیەك خەڵكی مەدەنیشیان تێدایە.\nروانگەكە بڵاویكردووەتەوە، ژمارەی كوژراوانی ئەندامانی داعش لە رووداوەكانی غوێران گەیشتووەتە 77 كەس هەروەها ئەگەری هەیە زۆر زیاتریش بێت چونكە تاوەكو ئێستا زانیاری لەسەر دەیان زیندانی تر نییە و چارەنوسیان نادیارە، هەروەها ژمارەیەكی زۆریش بریندارن و بارودۆخیان خراپە.\nرونیشكراوەتەوە، هەروەها 39 ئەندامی هێزەكانی ئاسایش و پاسەوانانی گرتوخانەكە و دژەتیرۆر و 7 هاوڵاتی مەدەنیش لەو رووداوانەدا كوژراون، بەوەش تاوەكو ئێستا كۆی گشتی كوژراوان 123 كەسن.\nشەوی 20ی ئەم مانگە هێرش كرایە سەر زیندانی حەسەكە و دواتر پشێوی لەناو زیندانەكە دروست بوو و ژمارەیەكی زۆر چەكداری داعش هەڵاتن كە لە گرتووخانەكە زیندانی كرابوون، دواتر دەیانیان لێ كوژرا و دەیانی تریشیان دەستگیر كرانەوە.\nسوید لەسەر پەكەكە وەڵامی توركیا دەداتەوە\nچەكدارێك لە ئەمریكا 18 خوێندكاری سەرەتایی و 3 كەسی تری كوشت\nوەزارەتی شارەوانی سەبارەت بە قەرزی ئاو هاوڵاتیان ئاگادار دەكاتەوە\nداوا دەكرێت رێگە نەدرێت ئاسمانی هەرێم بۆ دیپۆرت بەكاربهێنرێت\nئاژانسی ئەنادۆڵ: میت فەرماندەی مەیدانی مەخمور- كەركوك- سلێمانی كوشتوە\nرونكردنەوەیەك لە سەرۆكایەتی هەرێمی كوردستانەوە\nكۆبونەوەی بلاسخارت و لایەنەكانی هەرێم دەستپێكردوە\nیاسای قەدەغەكردنی پەیوەندی لەگەڵ ئیسرائیل پەسەند كرا\nگونەی: توركیا سەلامەتی خۆی و عیراقی بەلاوە گرنگە\nسەرژمێری دانیشتوان بە ئەزمونی لە عیراق ئەنجامدەدرێت\nعەلاوی: یەدەگی دراوی بیانی لەكۆتایی ئەمساڵدا دەگاتە 90 ملیار دۆلار\nخۆڵبارین هەنگوین كەمدەكاتەوە


حكوومەتا هەرێمێ پێشوازيا راپۆرتا كۆمیسیۆنا حكوومەتا ئەمریكا دكت - رۆژناما بنگەهێ لالش\nحكوومەتا هەرێمێ پێشوازيا راپۆرتا كۆمیسیۆنا حكوومەتا ئەمریكا دكت\nرۆژی 29ی نیسانی2019، كۆمسیۆنی حكوومەتی ئەمەریكی بۆ ئازادیی ئایینیی نێودەڵەتی، راپۆرتی ساڵانەی خۆی سەبارەت بە رەوشی پێكهاتە ئایینییەكان لە جیهان بڵاو كردەوە و لە بەشی تایبەت بە عێراقیش باس لە رەوشی پێكهاتەكان دەكات لە هەرێمی كوردستان. لەم بارەیەوە د. دیندار زێباری، رێكخەری راسپاردە نێودەوڵەتییەكان لە حكوومەتی هەرێم رایگەیاند: “ئێمە وەك حكوومەتی هەرێمی كوردستان، پێشوازی لە راپۆرتی كۆمیسیۆنی حكوومەتی ئەمەریكی بۆ ئازادییە ئایینییەكان دەكەین”.\nكۆمیسیۆنی ناوبراو لە نوێترین راپۆرتیان بە ئەرێنی باس لەوە دەكات، كە هەرێم پەناگەیەكی ئارامە بۆ راگوێزراوان لە پێكهاتە ئایینی و مەزهەبییەكان و تیشكی خستووەتە سەر بەشێك لە چالاكییەكانی حكوومەتی هەرێم لە پێشوازیكردن لە راگوێزراوان.\nد. دیندار زێباری، رێكخەری راسپاردە نێودەوڵەتییەكان لە حكوومەتی هەرێم، سەبارەت بە پێشوازیكردن لە راگوێزراوان گوتی: هەر كاتێك پێكهاتە ئایینی و مەزهەبی و نەتەوەییەكان هەستیان بە مەترسی كردبێت، ئەوا هەرێمی كوردستان هەمیشە دەرگاكانی ھەرێمی واڵا كردووە بۆ پێشوازیكردن لێیان و حەواندنەوەیان، چونكە ئاوارەكان لە پێكهاتە ئایینی و نەتەوەییە جیاوازەكانن بەم شێوەیەیە: عەرەبی سوننەمەزهەب (40%)، كوردی ئێزدی (30%)، كوردی موسڵمان (13%)، كریستیان (7)، شیعە و شەبەك و توركمان و ئەرمەن (10%).\nزێباری باسی لە روودواوەكانی ساڵی ٢٠١٤ و هێرشی تیرۆریستانی داعش كرد و گوتی: لە دوای هێرشی تیرۆریستانی داعش بۆ سەر چەند ناوچەیەكی كوردستان، هێزی پێشمەرگەی كوردستان رۆڵی سەرەكی هەبوو لە پاراستنی دانیشتووانی ئەو ناوچانەی كە داعش دەستی بەسەردا گیرابوو كە بەشی هەرەزۆری ناوچە نیشتەجێی پێكهاتە ئایینی و نەتەوەییەكانی وەك كریستیان، ئێزدی، كاكەیی و شەبەك، بە سەدان هەزار هاووڵاتیی دانیشتووی ئەم ناوچانە ئاوارە بوون و روویان لە هەرێمی كوردستان كرد، هێزی پێشمەرگەی كوردستان بەبێ جیاوازی بەرگری لەو ئاوارانە كرد و رۆڵی هەرە سەرەكیی هەبوو لە ئازادكردنەوەی ئەم ناوچانە و لەم پێناوەدا گیانی سەدان پێشمەرگە بوونە قوربانی. ئەمەش نیشانەی بەهێزی و پتەویی گیانی تەبایی و پێكەوەژیانی نێوان پێكهاتەكانی هەرێمە بەبێ جیاوازی.\nد. دیندار ئاماژەی بە مافی پێكهاتەكان كرد لە هەرێمی كوردستان و رایگەیاند: لە ماددەی (٦)ی ڕەشنووسی دەستووری ھەرێمی كوردستان بە ڕوونی مافی پێكھاتەكانی پارێزراوە كە تێیدا ھاتووە، گەلی ھەرێمی كوردستان پێك ھاتووە لە كورد، توركمان، عەرەب، كلدان، سریان، ئاشووری، ئەرمەن و ھاووڵاتییانی دیكەی ھەرێمی كوردستان، واتە پەیڕەوانی ئایینەكانی دیكە، وەك كەمایەتی سەیر نەكراون، هەروەها لە(7)ی رەشنووسەكەدا هاتووە: ئەم دەستوورە دووپات دەكاتەوە كە ئیسلام ناسنامەی راستەقینەی زۆرینەی گەلی كوردستانە، بەڵام مافی ئایینی كریستیان و ئێزدییەكان و ئەوانی تر زامن دەكات لە ئازادی بیروباوەڕ و ئەنجامدانی چالاكییە ئایینییەكان. لە رووی سیاسیشەوە لە ساڵی (2005) ژمارەی كورسی كۆتای پێكهاتەكان بە (٥) كورسییەوە زیادكرا بۆ (١١) كورسی بەم شێوەیە: (٥) كورسی بۆ توركمان و (٥) كورسی بۆ كلدان، ئاشوری و سریان و (١) كورسیش بۆ پێكهاتەی ئەرمەن، ئەمەش نیشانەی پاراستن و گرنگیدانی هەرێمی كوردستانە بە گشت پێكهاتە ئایینی و نەتەوەییەكان كە لە هەرێمی كوردستان دەژین.\nسەبارەت بە مافە یاساییەكانی پێكهاتەكانیش وتی: لە هەرێمی كوردستان چەندین یاسا كاریان پێدەكرێت كە گوزارشتن لە گیانی تەبایی و پێكەوەژیانی نێوان پێكهاتە ئایینی و مەزهەبییەكان لەوانە: لە ساڵی (٢٠٠٧)پەرلەمانی كوردستان بە بڕیاری ژمارە (١١) ناوی وەزارەتی ئەوقاف و كاروباری ئیسلامیی گۆڕی بۆ وەزارەتی ئەقاف و كاروباری ئایینی، یاسای (زمانە فەرمییەكان ژمارە ٦ لە ساڵی 2014)، یاسای (ژمارە پێنجی لە ساڵی (2015) یاسای (پاراستنی مافی پێكهاتەكان)، لەم یاسایەدا مافی گشت پێكهاتەكان لە هەرێم پارێزراوە وەك پێكهاتە نەتەوەییەكانی (توركمان، كلدوئاشووری، سریانی و ئەرمەن) و پێكهاتە و كۆمەڵە تائیفی و ئایینییەكانی وەك (كریستیان، ئێزدی، صابئەی مەندائی، كاكەیی، زەردەشتییەكان)، لە رێكەوتی 9/7/2017 لە وەزارەتی ئەوقاف و كاروباری ئایینی بەڕێوەبەرایەتیی پێكەوەژیانی ئایینەكان دامەزراوە سەرەڕای بوونی بەڕێوەبەرایەتیی پێكهاتەكان كە هەشت ئایین لە خۆ دەگرێت،یاسای ژماری (47)ی ساڵی 1992 تایبەت بە پشووی فەرمی پێكهاتە ئایینی و نەتەوەییەكانی هەرێم.\nسەبارەت بە لایەنی پەرورەدە و خوێندنی باڵا، دیندار زێباری دەڵێ: بەڕێوەبەرایەتیی گشتیی رۆشنبیری و خوێندنی توركمانی و سریانی لە وەزارەتەكانی رۆشنبیری و لاوان و پەروەردە دامەزراوە بۆ ئەم مەبەستەش خوێندن بە زمانی توركمانی و سریانی دەخوێندرێت لە دەیان قوتابخانەی هەرێم، هەروەها دەستەیە‌كی تایبەت لە بەڕێوەبەرایەتیی گشتیی پەروەردەی دهۆك سەرپەرشتیی خوێندنی ئایینی ئێزدی دەكات و لە ساڵی 1999ـوە تا ئێستا لەو ناوچانەی كە ئێزدییەكان تێیدا زۆرینەن، وانەی ئێزدیاتی دەخوێندرێت لە قۆناغی یەك تا دوازدەی بنەڕەتی، لەلایەكی دیكەوە قوتابیانی پێكهاتەكان لە زانكۆ و پەیمانگاكانی هەرێم بەبێ جیاوازی وەردەگیرێن، ئەمە جگە لەوە رێگا بە سەدان قوتابی ئاوارە و پەنابەر دراوە كە درێژە بە خوێندن بدەن، هەروەها زانكۆی كاسۆلیكی بە فەرمانی راستەوخۆی بەڕێز سەرۆكی ئەنجوومەنی وەزیرانەوە دامەزراوە كە تێیدا قوتابییەكان فەلسەفەی لاهوت دەخوێنن و لە ساڵی 2006ـەوە پەیمانگای شەمعون سەفا گواستراوەتە هەولێر و ئێستاش بەردەوامە.\nزێباری تیشكی خشتە سەر مافی پێكهاتەكان لە لایەنی رۆشنبیری و كلتوورییەوە و گوتی: بە دەیان گرووپ و تیپی هونەری و كەلتووری پێكهاتەكان لە هەرێمی كوردستان دامەزراون و جەژن و بۆنەی پێكهاتەكان بە پشووی فەرمی لە دامودەزگاكانی حكوومەتی هەرێم دادەنرێت و دەیان كتێب تایبەت بە پێكهاتەكان چاپ كراون، هەروەها بۆ پاراستنی گیانی پێكەوەژیان لە هەرێم (1800) وتاربێژ رێزیان لێ گیراوە، چونكە هانی پتەوكردنی بنەماكانی پێكەوەژیانیان داوە لە وتارەكانیان لە بەرامبەردا رێگا لە ژمارەیەكی دیكە گیراوە لە پێشكەشكردنی وتاری ئایینی، چونكە بە جۆرێك لە جۆرەكان رەچاوی پرەنسیپەكانی لێبووردن و پێكەوەژیانی نێوان پێكهاتە ئایینی و مەزهەبییەكانی هەرێمیان نەكردووە.\nسەبارەت بە رزگاركردنی رفێندراوەكانی دەست داعش، زێباری ئاماژەی دا: نووسینگەی تایبەتی جەنابی سەرۆكی حكوومەتی هەرێمی كوردستان دوو لیژنەی دامەزراندووە بۆ رزگاركردنی ئێزدییە رفێندراوەكان و لیژنەی بەجینۆسایدناساندنی كۆمەڵكوژیی ئێزدییەكان، كارەكانی ئەم دوو لیژنەیە بەردەوامە و لەم رووەوە هەزاران رفێندراو ئازاد كراون، لەلایەكی دیكەوە بە سەدان دۆسییە ئامادە كراوە بۆ بەجینۆساید ناساندنی كەیسی كۆمەڵكوژیی ئیزیدییەكان و بڕیار وایە ژمارەیەك گۆڕ بە هاوكاری لەگەڵ تیمی نەتەوەیەكگرتووەكان و لایەنە پەیوەندیدارەكانی حكوومەتی ئیتیحادی هەڵبدرێنەوە.\nلەبارەی زەویوزاری كریستیانەكانیشەوە گوتی: كێشەی زەویوزاری كریستیانەكان دەگەڕێتەوە بۆ سەردەمی رژێمی بەعس و ئەو سیاسەتە شۆڤێنییەی كە پەیڕەوی دەكرد بۆ تێكدانی گیانی تەبایی و پێكەوەژیانی نێوان پێكهاتەكان، سەرەڕای ئەمەش گشت دامودەزگا پەیوەندیدارەكانی حكوومەتی هەرێمی لە هەوڵەكانیان بەردەوامن بۆ چارەسەركردنی ئەم كێشەیە و لەم رووەوە چەندین هەنگاو نراون.\nالسابق: بڕيارا قه‌ده‌غه‌كرنا ئينانا ترۆمبێلێن بن ئاڤبووى و لێكداى دێ هێته بجهئينان\nالتالى: سبەی مووچێ 13 وەزارەت و دەستەيان دێ ئێته به‌لاڤكرن


ئەردۆگان: لەگەڵ ئەمریكا و ڕوسیا لەسەر باكوری سووریا ناكۆكیمان نییە – تۆڕی میدیایی خەڵک\nئەردۆگان: لەگەڵ ئەمریكا و ڕوسیا لەسەر باكوری سووریا ناكۆكیمان نییە\n2019/10/14 - 11:17 AM\nئەردۆگان ڕایگەیاند، لەگەڵ ڕووسیا هیچ ناكۆكییەكمان نییە لەسەر كۆبانێ.\nسەرۆكی توركیا لە وتارێكدا ئاماژەی بەوەكرد، هاوكات لەگەڵ ئەمریكادا هیچ ناكۆكییەكمان نییە لەسەر ناوچەی منبج.\nهەر لە قسەكانیدا سەرۆكی توركیا باسی لەوەكرد، ئەوان هاووڵاتیانی مەدەنی ناكەنە ئامانج.\nوتیشی”پێویستە وڵاتانی ناتۆ لەگەڵ ئێمە بن، چونكە ئێمە لەژێر هەڕەشەی تیرۆرداین و هیچ گۆڕانكارییەك لە ڕێككەوتنمان لەگەڵ رووسیا و ئەمریكادا ناكەین”.\nكاربەدەستێكی كورد: ڕێككەوتنی هەسەدە و دیمەشق سەربازییە


هاوڕێم لێمی پرسی " له‌یـــــلا تازه‌ترین وشه‌ی نوێی كوردیت بیستووه؟"، گوتم نا و كه‌مێک قسه له قسه‌دا هات. بۆیه دیسان وه‌بیرم هێناوه و گوتم"نا، نه‌مبیستووه!" بۆی نووسیم :\nبۆم نووسی "گاڵته ده‌كه‌ی، وایه؟ تكایه بنووسه كه گاڵته ده‌كه‌ی!" پاڕانه‌وه و لالانه‌وه‌م چ سوودی نه‌بوو. هاوڕێم گوتی نا، باوه‌ڕ بكه ئه‌وه تازه‌ترین وشه‌ی نوێی كوردییه. پرسیاری دواتری سه‌رنجڕاكێشتر بوو. پرسی ده‌زانی داهێنه‌ری ئه‌م وشه‌یه كێیه؟ منێک كه جاروبار مێهره‌بانییه‌كانم سه‌یر گوڵ ده‌كات وتم: هیوا گوڵمه‌حه‌ممه‌دی؟ به‌داخه‌وه وا نه‌بوو. دوو سێ ناوی شێره‌ژن و كه‌ڵه پیاوی "ڕووناكبیر و نووسه‌ر و كوردی زانم" هه‌ڵدا. ناوی خزم و كه‌س و سۆره و تۆره‌شم هێنا. به‌ڵام هیچیان ڕاست نه‌بوون. یارمه‌تی دام. گوتی "ڕاوێشكاریش بووه!" ناوێک، وه‌ک بۆمب له ناو زه‌ینمدا ته‌قییه‌وه. مه‌هاباد قه‌ره‌داغی! گوتی "یه‌پ!". ئیتر ئه‌مجاره‌یان خۆم ماندوو نه‌كرد بڵێم كه بڵێت كه گاڵته ده‌كات. نازانم چۆن - درۆ نه‌بێت ده‌زانم چۆن! - هیچ پێم سه‌یر نه‌بوو كه مه‌هاباد كارێكی ئاوا بكات.\nكارێكی ئاوا؟ ڕاسته خۆ به‌ردی به كه‌به دانه‌داوه. ئاسمانیش نه‌كه‌وتۆته سه‌ر عه‌رز و هیچ شتێک نه‌گۆڕدراوه. به‌ڵام دیسان ئه‌وه‌م به لاوه "كارێكی ئاوا" هات. ئێمه میلله‌تێكی خۆشین. هه‌میشه له‌وسه‌ره‌وه بۆ شته‌كان ده‌چین. له‌وێ كه هیچ گرفێک نییه ڕێگه چاره ده‌دۆزینه‌وه و ئه‌و شوێنه‌ی كه كاری پێویسته كات و هێزی له سه‌ر دانانێین. فێمینیزم وشه‌یه‌كه له كۆمه‌ڵگه جۆر به جۆره‌كان شوێنی خۆی كردۆته‌وه. گرفته‌كه قه‌ت ناوه‌كه‌ی نه‌بووه. پرس و باس و خواست له سه‌ر ناوه‌ڕۆكه‌كه‌ی به‌لام هه‌میشه زۆر بووه و زۆره. فێمینیزم هێشتا پێی نه‌گه‌یشتۆته كوردستان، یان هێشتا - لاروله‌نجه‌یه‌تی- كه‌می له سه‌ر ده‌زانین و سه‌رچاوه‌مان بۆ فێربوونی، به زمانی كوردی كه‌مه.\nله كوردستان خۆی وشه‌ی "ژن" گرفتێكه، جاوه‌ره تۆ "ئیسم"ی پێوه بلكێنه. له هه‌ر كۆڕو كۆبوونه‌وه‌یه‌کی ژنان كه دانیشتووم، له كۆنفرانس و سێمینار و كۆبوونه‌وه‌ی "گه‌وره پیاوانیش"، كه باسی ژن ده‌كه‌ن، لانی كه‌م سێ وشه‌ی "ژنان و ئافره‌تان و خوشكان" ڕیزده‌كه‌ن. كه‌س به ته‌نیا ناڵێت ژن. یان ئافره‌ت. "ژن" وشه‌ی په‌سه‌ندكراوی لایانێكه، "ئافره‌ت" به دڵی لایانه‌كه‌ی تره، "خوشكان" كه ڕه‌نگ و بۆی ئیسلامییه‌كانی به خۆیه‌وه گرتووه. شه‌ڕی براكوژی به ڕواڵه‌ت نه‌ماوه. به‌ڵام جێ پێی دووبه‌ره‌كانی به دارودیوار و ڕووخساری شار و خه‌ڵک و نووسراوه و وته‌كان، جوان دیاره. وشه دابه‌شكراوه‌كان یه‌كێ له ساكارترین به‌ڵگه‌كانی ئه‌م كاره‌ساته‌یه. گرفتی ئێمه وشه‌ی فێمینیزم نه‌بوو. كه ئێستا بێین بیكه‌ن به ئافره‌تیسم. گرفت ته‌نانه‌ت ئه‌وه‌ش نه‌بووه كه چالاكی بواری ژنان به خۆیان بڵێن فێمینیست كه ئێستا بێین بیكه‌ن به ئافره‌تیست! گرفتی ئێمه حه‌رام بوون، عه‌یب بوون، مه‌منووع بوون، نادیاربوون و ژێرچه‌پۆكه بوونی ژنه به پێی یاسا، داب و نه‌ریت و عه‌قلییه‌ت و زه‌ینییه‌تی په‌سه‌ندكراوی كۆمه‌ڵگه‌كه‌مان. كێ باوه‌ڕ‌ده‌كات گۆڕینی وشه - ئه‌ویش بۆ وشه‌یه‌ک كه په‌سه‌ندی ته‌نیا لایانێكه- له زه‌خت و زۆرییه‌كانی سه‌ر ژنان - ببوورن ئافره‌تان و خوشكانیش - كه‌م كاته‌وه؟\n"كارێكی ئاوا" به‌لامه‌وه خۆ گێژكردن له گرفته سه‌ره‌كییه‌كه‌یه و به‌س. به جێی داهێنانی "وشه‌ی تازه"، خه‌ریكی نووسینه‌وه‌ی مێژووی ژیان و خه‌باتی ژنانی كورد بین باشتر نییه؟ خۆمان به كۆكردنه‌وه و نووسینه‌وه و پڕكردنه‌وه‌ی لاپه‌ڕه سپییه‌كانی مێژووی ژیان و خه‌باتی ژن ماندوو بكه‌ین باشتر نییه؟


حوزه‌یران – 2013 –\nPosted date: حوزه‌یران 20, 2013 In: بابەتەكانمان, هەمەجۆر\nداواكاريى بەخشين سوپاس بۆ خوا دەستكرا بە دروستكردنی بینای ناوەندی كوردستان بۆ ئیعجازی زانستی لە قورئان و سوننەتدا . هاوڕێيانى ئازيز، "ناوەندی كوردستان بۆ ئیعجازی زانستی لە قورئان و سوننەتدا" كە ناوەندێكى زانستى و ئەكادێمييە و كار لەسەر لێكۆڵينەوەى ئيعجازى زانستى لە قورئان و سوننەتدا ئەكات، لە ئێستا دەستمان كردووە بە بيناكردنى تەلارێك بۆ ناوەندەكەمان، هيوادارم ئەوانەى كە خوازيارن لەو پرۆژە خێرييەدا ل ...\nدادوه‌ری عمری كوڕی عبدالعزیز خودا لێی ڕازی بێت\nPosted date: حوزه‌یران 19, 2013 In: بابەتەكانمان\nعمری كوڕی عبدالعزیز پاره‌ی زه‌كاتینا هێنا بۆ لای پێشه‌وای موسڵمانان عمری كوڕی عبدالعزیز خوای گه‌وره لێی ڕازی بێت فه‌رمووی : بیبه‌خشن به هه‌ژاره‌كان وتیان له ئومه‌تی موسڵماندا هه‌ژار نه‌ماوه فه‌رمووی : ژن بۆ گه‌نجه‌كان بهێنن وتیان ئه‌و گه‌نجه‌ی ویستی ژن بهێنێت ژنی هێناوه و هه‌ر پاره ماوه فه‌رمووی : قه‌رزی قه‌رز داره‌كان بده‌نه‌وه ، قه‌رزه‌كانیان دایه‌وه‌و پاره مایه‌وه فه‌رمووی : سه‌یری (جووله‌كه‌و ...\nPosted date: حوزه‌یران 19, 2013 In: بابەتەكانمان, موسڵمانبوون\nوێنەیەكی ڕاستەقینەیی تەقینەوەیەك لە ئاوی ئۆقیانوسدا\nPosted date: حوزه‌یران 16, 2013 In: بابەتەكانمان, زەویناسی و دەریاکان\nوێنەیەكی ڕاستەقینەیی تەقینەوەیەك لە ئاوی ئۆقیانوسدا بەهۆی كارلێكی ماددە زۆر گەرمە تواوەكانی بنكەكەكەی و ئاوی ساردا ڕوویداوە، پاك بێگەردی بۆ خوا ئەم دیمەنە وێنەیەكی بچوكراوەی ئەو ڕووداوە گەورەیە كە لە ڕۆژی هەستانەوە ڕوودەدات و قورئانی پیرۆز ئاماژەی پێداوە، دەفەرموێت: (وإذا البحار فجرت) واتە: وە ساتێك كە دەریاكان تەقێنرانەوە. سبحان الله ...\nپڕۆژەی دروستكردنی بینای ناوەندی كوردوستان بۆ ئیعجازی زانستیی لە قورئان و سوننەتدا\nPosted date: حوزه‌یران 09, 2013 In: بابەتەكانمان, هەمەجۆر\nپڕۆژەی دروستكردنی بینای ناوەندی كوردوستان بۆ ئیعجازی زانستیی لە قورئان و سوننەتدا ...


ئاشكرایە كە حكومەتی هەرێمی كوردستان بایەخێكی بەرچاوی بە ڕەوتی گەشەپێدان و ئاوەدانی داوە، ئەمەش لە درێژەپێدان و فراوانكردنی پڕۆژەكاندا بەرجەستە بووە، بە تایبەتی هەندێ پڕۆژەی گرنگ و ستراتیژی كە كاریگەریی گەورەیان لەسەر جووڵەی هاتوچوو و جموجووڵی بازرگانی هەیە، بۆ نموونە شەقامی 150 مەتری لە شاری هەولێر، كە لە ئێستادا دەست كراوە بە جێبەجێكردنی قۆناغی دووەمی ئەم پڕۆژەیە، بۆ باسكردنی وردەكارییەكانی ئەم پڕۆژەیە، گوڵان دیمانەیەكی لەگەڵ ئەندازیار عەبدولواحید ئەحمەد سەرۆكی شارەوانیی هەولێر ئەنجام دا.\n* پڕۆژەی بازنەی 150مەتریی شاری هەولێر چەند كیلۆمەترە و پانییەكەشی چەندە، چەند بەرزەپرد لەخۆ دەگرێت و، بە چەند قۆناغ جێبەجێ دەكرێت؟ ئەم پڕۆژەیە پێویستی بە بودجەیەكی زۆر هەیە لەم قەیرانەدا، ئایا چۆن دابین كراوە؟\n- پڕۆژەی 150مەتریی شاری هەولێر یەكێكە لە پڕۆژە ستراتیژییەكانی حكومەتی هەرێمی كوردستان و، بە یەكێك لە پڕۆژە گرنگەكانی ناو شاری هەولێر هەژمار دەكرێت، چونكە بە تەواوبوونی دەبێتە یەكێك لەو پڕۆژە گرنگانەی كە هۆكارێك دەبێت بۆ كەمكردنەوەی جەنجاڵیی هاتوچوو لە هەولێر، لەبەر ئەوەی پڕۆژەی 150مەتری گشت خاڵە گرنگەكانی هاتوچووی ناو شاری هەولێر و شەقامە سەرەكییەكانی بەحركە و شەقڵاوە و كەسنەزان بە یەكەوە دەبەستێتەوە. ئەمە لە ڕووی هاتوچووی بارزگانییشەوە گرنگیی زۆر تایبەتی خۆی دەبێت، هاوكات لە ڕووی بووژانەوەی ئابوورییشەوە تەكانێكی گەورە بەو شوێنانە دەدات كە شەقامەكەیان پێدا تێپەڕ دەبێت، چونكە دەبێتە هۆكارێك بۆ بەرزبوونەوەی نرخی ئەو زەوی و یەكە نیشتەجێبوون و باڵەخانانەی لەو زۆنانەدا دروست كراون و، دەبێتە هۆكارێكی بەهێزیش بۆ وەبەرهێنەران كە لە درێژایی ئەو شەقامەدا پڕۆژە و كاری وەبەرهێنان ئەنجام بدەن، بەتایبەتی لە ڕووی یەكەی نیشتەجێبوون و باڵەخانەی بازرگانی و...هتد، ئەمە لەلایەك، لەلایەكی دیكەوە قۆناغی یەكەمی ئەو شەقامە كە شەقامی هەولێر – بەحركە، هەولێر - شەقڵاوەیە و درێژییەكەی 10 كیلۆمەترە و هەردوو شەقامەكەی چوون و هاتن- جگە لە شەقامە خزمەتگوزارییەكانی- پانییان 19مەترە، كە لە ساڵی ڕابردوودا تەواو بوون، كە ئەو بەشە چەندین بەرزەپرد و ژێرپرد، هەروەها چوارڕێیان و سێ ڕێیان لەخۆ دەگرێت، ئەو شەقامە سەرجەم ڕێگە یەكتربڕەكانیش كە لە سنوورەكەیدایە، بە یەكەوە دەبەستێتەوە. لە ڕاستیدا پاش تەواوبوونی ئەو بەشەی شەقامەكە بۆ زیاتر ئاسانكاری و كەمتركردنەوەی جەنجاڵی، بڕیار درا كە بەشی دووەم لە شەقامی 150 مەتری كە دەكاتە شەقامی هەولێر – شەقڵاوە و هەولێر – كەسنەزان دەستی پێ بكات، كە درێژییەكەی حەوت كیلۆمەتر و دووسەد مەترە و، پانی و شێوەی هەردوو شەقامی هاتوچووەكە و هەردوو دوو شەقامە خزمەتگوزارییەكە، بە هەمان شێوەی بەشی یەكەمی شەقامەكەیە و، ئەو بەشەی شەقامەكەش بەپێی ئەو گرێبەستە و ماوەی كاركردنەی بۆی دانراوە دەبێت لە مانگی 12ی ساڵی 2022 تەواو بكرێت، بەم شێوەیە ئاسانكارییەكی یەكەجار زۆر بۆ هاتوچووی هاووڵاتیان فەراهەم دەبێت، كە درێژیی ئەو دوو بەشەی شەقامی 150مەتری بە گشتی دەكاتە 17كیلۆمەتر و دوو سەد مەتر و، ئەو بەشەی ئێستا لە 150 مەتری كاری تێدا دەكرێت، چوار بەرزەپرد و چەند یوتێرنێك لە خۆ دەگرێت، كە لە شێوەی بەرزەپردن، بەڵام یوتێرنن، واتە سووڕانەوەیە لە ئاراستەی شەقامێك بۆ ئاراستەیەكی دیكەوە، هەروەها یەكتربڕێكی تەواویش لە چوارڕیێانی كەسنەزان دەبێت، كە لەگەڵ شەقامی كەسنەزان یەكتر دەگرێتەوە، ئەمە پێی دەگوترێت ئاراستەگۆڕ كە ئەمانەش لە شەقامەكە دروست دەكرێن و، بە درێژایی ئەو شەقامانەی 150 مەتری تۆڕی ئاوەڕۆ بە پێوانەی جیاجیا بە هەموو پێداویستییەكیەوە، بە سیستمێكی زۆر هاوچەرخ و زانستی دروست كراوە، شەقامەكەش بە هەموو جۆرێ ئەو نیشانەی هاتوچوویانەی كە پێویستیەتی و هێڵكاری و جوانكاری و پەرژین و بەربەستی لەسەر شۆڵدەرەكانی بۆ دادەنرێت، كە هەموو ئەمانەش بۆ سەلامەتیی شوفێران و هاووڵاتیانمانە، خاوەنی پڕۆژەكەش حكومەتی هەرێمی كوردستانە، بەتایبەتی وەزارەتی شارەوانی و سەرۆكایەتیی شارەوانیی هەولێر، بەڵام لەلایەن هێمن گرووپەوە جێبەجێ دەكرێت، كە كۆمپانیایەكی خۆماڵیی كوردستانییە و خاوەن ئەزموون و شارەزاییەكی هاوچەرخە.\n* ئەو بەشەی ئێستای 150 مەتری چەند ئامێر و كرێكار كاری تێدا دەكات و لە چ قۆناغێكی جێبەجێكردندایە و تێچووی چەندە؟\n- ئەو بەشەی پڕۆژەكە زیاتر لە (95)ملیۆن دۆلاری بۆ تەرخان كراوە، كە هێمن گرووپ بە قەرز جێبەجێی دەكات و، پڕۆژەكە هەلێكی زۆری كاركردنی بۆ خەڵكی ناوخۆ تێدا دەستەبەر كراوە، ئەمەش داوایەكی ڕێزدار سەرۆكی حكومەتە لە كابینەی نۆیەمی حكومەتی كوردستان لە كۆمپانیاكان، كە هەلی كار بە ڕێژەیەكی زۆر، یان هەر هەمووی بە خەڵك و گەنجانی ناوخۆ بدەن. هەر بۆیە دەبینین ئێستا لەو بەشەی شەقامی 150 مەتری 900 كرێكاری خۆماڵی و ژمارەیەكی زۆر ئامێر تێیدا كار دەكەن.\n* ئەو بەشەی ئێستا كاری تێدا دەكرێت، چ گرنگییەكی بۆ جووڵەی بازرگانی دەبێت؟\n- بەدڵنیایەوە ئێمە دەزانین ئەو بەشە بازنەییەی شەقامی 150مەتری كە بریتییە لە هەولێر – كەسنەزان و هەولێر – شەقڵاوە، ئاسانكارییەكی زۆر بۆ هاتوچوو دەستەبەر دەكات، بەتایبەتی بۆ ئۆتۆمبیلی گەورە و بارهەڵگر، كە وادەكات بەكەمترین ماوە بچنە ئەو ڕێگا و ئاراستە بازرگانییانەی دەیانەوێت، ئەمەش دووبارە دەبێتە هۆكارێك بۆ بووژاندنەوەی ئابووری، بە تایبەتی بۆ كەرتی بازرگانیی نێوان هەولێر و دەروازە و خاڵە سنوورییەكان و شارەكانی دیكەی هەرێمی كوردستان.\n* وەك شارەزا و پسپۆڕێك، ئەگەر باسی ستانداردی ئەو شەقامە بخەیتەڕوو و ئەو كەرەستانەی تێدا بەكاردێت، تا چەند جێگای دڵنیایی و گونجاون بۆ پڕۆژەكە و ماستەرپلانەكەی، یان نەخشەكەی كێ دروستی كردووە، كەسانی بیانی، یان شارەزایان و ئەندازیارانی خۆمان؟\n- سەرەتا جێی خۆیەتی پرسیاری ئەوە بكەین بۆچی شەقامی 150 مەتری بازنەییە، ئەمە بۆ ماستەرپلانی شاری هەولێر دەگەڕێتەوە كە لەسەر بنەمای بازنەی دەوری قەڵا دانراوە، چونكە هەموو شەقامەكان هەر لە بازنەی دەوری قەڵاوە تا دەگاتە شەقامی 30 مەتری و 40 مەتری و 60 مەتری و 100 مەتری و 120 هەر هەموویان بازنەیین و، شەقامەكانی دیكەش بەتایبەتی ئەوەی لە قەڵاو شارەوە دەردەچێت، تیشكیین، لەلایەكی دیكەوە شاری هەولێر تایبەتمەندیی خۆی هەیە، چونكە قەڵای هەولێر سیمای شارەكەی دیاری كردووە و ئەم شەقامەی 150 مەتری بە ستانداردی جیهانی ئاشتۆ كە كورتكراوەی (AASHTO)، هەروەها لەسەر بنەمای ستانداردی كۆرد (CHORD) كە ستانداردێكی عیراقییە، لە هەقیقەدا ئەم دوو ستانداردەش بنەمان بۆ ئەوەی ئەو جۆرە پڕۆژانە لەسەری بنیاد بنرێن. دیزاینی ئەو پڕۆژانە پێشتر لەلایەن هێمن گرووپەوە ئامادە كرابوون، بەڵام وردبینی و پێداچوونەوەی پێدا كراوە، چونكە ئێمە بەشێكمان لە وەزارەتی شارەوانی و گەشتوگوزار هەیە كە بەشی دیراسات و دیزاینە و، بە هەماهەنگی لەگەڵ نووسینگەی ڕاوێژكاری لە كۆلێژی ئەندازیاری سەرنج و تێبینی و هەموو بەدواداچوونێك بۆ دیزاینەكان ئەنجام دەدەن، هەر بۆیە دەتوانین بڵێین ماستەرپلان و دیزاینەكە لەلایەن كۆمپانیاوە كراوە و، لەلایەن حكومەتیشەوە وردبینیی لەسەر ئەنجام دراوە، ئینجا چووەتە بواری جێبەجێكردنەوە، هەموو كەرستە و چینە قیرتاوكردنەكان و پێداویستییەكانی بەرزەپرد و ژێرپرد و شەقامەكە، بەپێی مواسەفاتی تاقیگەی بیناسازی و بەپێی هەردوو مەرجی كاروباری ئەندازیاریی شارستانی و بەڵێندەرایەتی بەشی یەكەم و دووەم، هەموو ئەو ڕێنماییانەی هەیە تێدا جێبەجێ دەكرێت، تاوەكو بتوانرێت لە دەرئەنجامدا پڕۆژەكە پوخت و ڕێكوپێك و بە ستانداردێكی هاوچەرخ بێت و، ئەو پەرژینانەی لە شەقامەكە بەكار دێت، بە شێوەیەكی وایە كە بتوانێت بەرگری هەموو پێداكێشان و ڕووداوێكی هاتوچوو بكات. لێرەدا بە پێویستی دەزانم ئاماژە بەوە بكەم كە پێویستە شوفێران لەو جۆرە شەقامانەدا پابەندی ئەو ڕێنمایی و خێراییانە بن كە لە سەر شەقامەكە بۆیان دەستنیشان كراوە، تا شەقامەكە زیاتر بەرگە بگرێت و پارێزگاری لە مانەوەی بكرێت.\n* شەقامەكە لەو كاتەدا تەواو دەكرێت كە بڕیاری لێ دراوە، ئایا ڕاستەوخۆ دەست بە قۆناغێكی دیكەی ئەو شەقامە دەكرێت، یان بۆ ماوەیەك دوادەخرێت، ئەگەر دوادەخرێت بۆچی؟\n- هێمن گرووپ كارەكانی بە دیقەت و جددییە و، ڕێنمایی و مەرج و ستانداردی هاوچەرخ و پێشكەوتوو جێبەجێ دەكات، هاوكات لە كارەكانیدا خێرایە، چونكە ئامێر و پێداویستیی زۆر و تازەی هەیە و، كرێكار و شارەزا و پسپۆڕانی زیاد لە پێویست بەكار دەهێنێت، كە ئەمەش وادەكات پڕۆژەكان لە كات و سات و ماوەی دیاریكراوی خۆیدا و زووتریش تەواوی بكات، بەڵام بەپێی بەرنامە و ئەو پلانەی بۆ پڕۆژەكە دانراوە لە مانگی 12ی ساڵی 2022 تەواو دەبێت، هەروەها بەپێی ئەو گرێبەستەی كە كراوە هەر نۆژەنكردنەوەیەكی شەقامەكە پاش تەواوبوونی، بۆ ماوەی یەك ساڵ لەلایەن كۆمپانیای ناوبراوەوە ئەنجام دەدرێت، هەر چەندە هەوڵمان داوە لە جۆرە پڕۆژانەدا ماوەی چاككردنەوە لەلایەن كۆمپانیای جێبەجێكارەوە زیاتر بێت، پاشان ئێمە وەك وەزارەت و سەرۆكایەتی سەرپەرشتیی بكەین، هاوكات زۆر پێویستە ئەماژە بەوەش بكەین كە ڕێزدار سەرۆكی حكومەتی هەرێمی كوردستان هەموو كات لە هەوڵی ئەوەدایە كە زۆرترین و باشترین خزمەتگوزاری و پڕۆژە بۆ خەڵك و هاووڵاتیانی كوردستان ئەنجام بدرێت.\n* لەم ماوەیەدا لە ڕاگەیاندنەكاندا چەندین هەواڵ و پرێس كۆنفرانس خرایە ڕوو كە لەلایەن وەزارەتی شارەوانی و سەرۆكایەتیی شارەوانییەوە چەندین پڕۆژەی خزمەتگوزاری لەسەر داهاتی15%ی شارەوانییەكان جێبەجێ دەكرێت، ئەمە چۆنە، ئەگەر بەكورتییش بێت دەكرێت باسی بكەن؟\n- ئێمە وەك سەرۆكایەتیی شارەوانیی هەولێر، جگە لە ساڵی ڕابردوو (كاتی كەرەنتینە)، ئەگینا بەردەوام لە كار و خزمەتكردنی شارەكەداین و، لەسەر ڕاسپاردەی جەنابی سەرۆكی حكومەتی هەرێمی كوردستان، دەبێت ئەمساڵ زۆرترین پڕۆژە ئەنجام بدرێت، بۆ ئەوەی زۆرترین خزمەتگوزاری بە هاووڵاتیان بگات و گەڕەكەكان كێشەی خزمەتگوزارییان نەمێنێت. ئێمەش هەر لەسەر ڕاسپاردەی جەنابی سەرۆكی حكومەت هەستاین بە دەرخستەی چەندین پڕۆژەی خزمەتگوزاری، بۆ ناوشار و گەڕەكەكانی هەولێر، لەم ماوەیەدا توانیمان لەسەر داهاتی سەرۆكایەتیی شارەوانیی هەولێر كە دوو داهاتمان هەیە، كە یەكێكیان داهاتی 15%ی داهاتی سەرۆكایەتیی شارەوانییە و لە كۆكردنەوەی ڕسوماتە و، داهاتی دووەمیشمان بریتییە لەو داهاتەی كە لە فرۆشتنی زەویی ڕوكن و نایاب دەستمان دەكەوێت، بەم هۆیەوە توانیومانە لە ماوەی ڕابردوو 35 پڕۆژە بە زیاتر لە سێ ملیار دینار لە سەر داهاتی سەرۆكایەتیی شارەوانی جێبەجێ بكەین و، چەندین پڕۆژەی دیكەش لە چاوەڕوانی تەندەر و كەشفەكانیانداین، كە وەڵامیان بگەڕێتەوە و دەست بە جێبەجێكردنیان بكەین، بەم كارو پڕۆژانەش چەندین گەڕەك لە ناو شاری هەولێر كار و پڕۆژەی خزمەتگوزارییان بۆ دابین كراوە و زیاتر ڕووی ئاوەدانی و گەشەكردنیان بەخۆوە بینیوە.\nئەندازیار عەبدولواحید ئەحمەد\nسەرۆكی شارەوانیی هەولێر\nشەقامی 150 مەتری


پێكدادانی تووند لەدەروازەی شاری فەلوجە روودەدات\nHanah Hawramy 15/06/2016 - 08:09 بڵاوکراوەتەوە لە هەواڵ/عێراقی\nگروپە چەكدارەكانی داعش لەدەروازەكانی شاری فەلوجە ڕووبەڕووی هێزە ئەمنییەكان و چەكدارە شیعەكان بوونەتەوەو ڕێگەیان نەداوە پێشڕەوی بكەن.\nسەرچاوەیەكی سوپای عێراقی بڵاویكردۆتەوە، هێزەكانی سوپاو میلیشیا شیعەكانی حەشدی شەعبی وویستوویانە ڕووەو یەكێك لەدەروازەكانی شاری فەلوجە پێشڕەوی بكەن، بەڵام گروپە چەكدارەكانی داعش ڕێگریان لێكردوون و دوای شەڕێكی سەخت ناچاریان كردوون پاشەكشە بكەن.\nهاوكات سەرچاوەكە ئاماژەی بەوەشداوە، كە داعش لەڕێگەی چوار پەلاماری خۆكوژییەوە كە لەبەرەی باشووری شارەكەو بەتایبەتیش نزیك گەڕەكی شەهیدان بەری گرتووە لەپێشڕەوییەكەو بەپێی ئامارەكانیش لایەنی كەم (25) چەكدار كوژراون و بەدەیانی تریش برینداربوونەو چەندین هەمەریشیان سووتێندراوە.\nكەناڵی جەزیرە بەپشت بەستن بەچەند سەرچاوەیەك دووپاتی كردۆتەوە، كە تاكو ئێستا هێزەكانی سوپاو حەشدی شەعبی شیعەكان نەیانتوانیوە بچنە نێو گەڕەكی شەهیدان، ئەوەش لەدەمێكدایە كە چەند رۆژە پڕوپاگەندەی كۆنترۆڵ كردنەوەی ئەو گەڕەكە كراوە.


جووست هیلته‌رمان سه‌باره‌ت به كتێبه نوێیه‌كه‌ی ده‌رباره‌ی کیمیابارانی هه‌ڵه‌بجه و ڕۆڵی عێراق و هه‌ڵوێستی ئه‌مه‌ریکا له به‌رامبه‌ر ئه‌و هێرشه ده‌دوێت\nسه‌رۆكی به‌شی ڕۆژهه‌ڵاتی ناوه‌ڕاست له ڕێکخراوی قه‌یرانی نێونه‌ته‌وه‌یی، Joost Hiltermann ، جووست هیلته‌رمان له‌م ماوه‌یه‌ی دواییدا كتێبێكی نوێی بڵاوكردۆته‌وه به ناونیشانی په‌یوه‌ندی ژه‌هراوی، عێراق، ئه‌مه‌ریكا و کیمیابارانی هه‌ڵه‌بجه یاخود \nله ساڵی 1988دا و له میانه‌ی شه‌ڕی نێوان عێراق و ئێران‌دا، به هه‌زاره‌ها که‌س له ئاکامی هێرشه کیمیاوییه‌که‌ی شاری هه‌ڵه‌بجه له کوردستانی عێراق کوژران. له‌و کاته‌دا، هه‌ردوو ووڵات یه‌کترییان تاوانبار ده‌کرد. له پاشدا واده‌رکه‌وت که سه‌دام حوسه‌ین و به یارمه‌تی هاوپه‌یمانه خۆرئاواییه‌کانی ئه‌م هێرشه‌ی ئه‌نجامداوه.\nئه‌م کتێبه‌ی هیلته‌رمان باس له چیرۆکی هێرشی کیمیابارانی هه‌ڵه‌بجه و چۆنێتی به‌کارهێنانی گازی کیمیایی له دژی گونده کوردنشینه‌کان و سه‌ربازه ئێرانی‌یه‌کان و هه‌روه‌ها فه‌رامۆشکردنی مه‌سه‌له‌که له لایه‌ن ئه‌مه‌ریکاوه ده‌کات.\nئه‌م كتێبه سه‌رنجی زۆر له شاره‌زایانی ئه‌مه‌ریكی و ڕۆژهه‌ڵاتی ناوه‌ڕاست و كورد به تایبه‌تی ڕاكێشاوه. بۆ ووردبوونه‌وه‌ی زیاتر له‌سه‌ر ئه‌و كتێبه و زانیارییه‌كانی ناوی، سه‌رۆكی به‌شی كوردی ده‌نگی ئه‌مه‌ریكا گفتوگۆیه‌كی تایبه‌تی له‌گه‌ڵ به‌ڕێز هیلته‌رمان سازكرد. بۆ گوێگرتن له ته‌واوی گفتوگۆكه، كلیكی ئه‌و ئۆدیۆ فایله‌ی سه‌ره‌وه‌ی ئه‌م لاپه‌ڕه‌یه بكه.


ئاڵا تاڵەبانی: چەند لایەنێك دەیانەوێت کەرکوک تەعریب بكەن‌و كورد لەو ناوچانە دەربكەن - ئاوێنه\n“پارێزگاری كەركوك بەوەكالەت، زیاد له‌پێویست پێشلكاریی ئەنجامدەدات”\nئاڵا تاڵەبانی: چەند لایەنێك دەیانەوێت کەرکوک تەعریب بكەن‌و كورد لەو ناوچانە دەربكەن\nئاڵا تاڵەبانی، ئه‌ندامی فراكسێۆنی یەكێتی لەپەرلەمانی عێراق ئاشكرای ده‌كات كه چەند لایەنێك دەیانەوێت کەرکوک تەعریب بكەن‌و كورد لەو ناوچانە دەربكەن. ئه‌وه‌ش ده‌خاته‌ڕو كه پارێزگاری ئێسای كەركوك “زیاد لەپێویست پێشلكاریی ئەنجامدەدات”.\nئاوێنه: ئەمڕۆ شه‌ممه، 11 ئەندامی ئەنجومەنی نوێنەرانی عێراق لەفراكسیۆنەکانی بزوتنەوەی گۆڕان، كۆمەڵی ئیسلامی‌و یەكێتی نیشتمانی كوردستان سەردانی گوندی پەڵكانەیان كرد له‌سنوری پارێزگای كه‌ركوك.\nدواتر لەنوسیگەی كەركوكی ئەنجومەنی نوێنەرانی عێراق، هەرسێ فراكسیۆنەكە کۆنگرەیەکی ڕۆژنامەوانیان ئەنجامدا.\nلای خۆیه‌وه ئاڵا تاڵەبانی، ئه‌ندامی فراكسێۆنی یەكێتی لەپەرلەمانی عێراق، رایگه‌یاند، “بەداخەوە چەند لایەنێك دەیانەوێت شاری كه‌ركوك تەعریب بكەن‌و كورد لەو ناوچانە دەربكەن، ئەو لایانە كە باس لەچەسپاندنی یاسا دەكەن لەشارەكە، بەمە ناوترێت چەسپاندنی یاسا، بەڵكو ئەمە چەسپاندنی هێزی سەربازییە”.\nویشی، “ئەمڕۆ ئێمە بۆ بەدواداچون، سەردانی گوندی پەڵكانەمان كرد، لەگەڵ دانشتوانی گوندەكە بەعەرەب‌و كورەوە دانیشتمان ئەنجامدا، لەهەوڵداین بۆ چارەسەر كردنی كێشەكە، هەرەیەك لەحەیدەر عەبادی‌و وەزیری ناوخۆ لەهەوڵدان بۆ چارەسەركردنی كێشەكە، هەروەها لەلایەن وەزیری ناوخۆەوە فەرمان دەركراوە كە نابێت پۆلیس‌و سوپا ڕۆڵیان هەبێت لەچارەسەركردنی كێشەكە”.\nئاڵا تاڵەبانی ئه‌وه‌شی وت كه ” ڕاكان سەعید پارێزگاری كەركوك بەوەكالەت، زیاد لەپێویست پێشلكاریی ئەنجامدەدات، هەمو ئەم كارانەی كە ڕودەدەن لەشارەكە، لەژێر فەرمانی ئه‌ودا ڕودەدن كە سەرجمیان پێشلكاریی دەستورییە، بەبیانوی زەوی ئەو ناوچانە زەوی كشتوكاڵی عەرەبن”.\nبه‌وته‌ی تاڵەبانی، خەریكە شەڕی تایفی‌و نەتەوەیی لەو ناوچانە هەڵدەگیرسێت، “بەهیواین نەگاتە ئەو ئاستە، ئێمە لەهەوڵداین بۆ چارەسەر كردنی ئەو بابەت”.\nدوای روداوه‌كانی 16ی ئۆكتۆبه‌رو كشانه‌وه‌ی هێزی پێشمه‌رگه له‌كه‌ركوك‌و ناوچه‌كانی ده‌وروبه‌ری، ژماره‌یه‌وك له‌دانیشتوانی ئه‌و ناوچانه ئاواره بون، به‌وته‌ی په‌رله‌مانتاران‌و به‌رپرسانی كورد له‌و ناوچانه، له‌لایه‌ن عه‌ره‌به‌كانه‌وه ده‌ستبه‌سه‌ر ماڵ‌و موڵكی كورده‌كاندا گیراوه، به‌تایبه‌ت له‌گوندی پەڵكانە.\nگوندی پەڵكانە سەر بەقه‌زای سەرگەڕانه لەسنوری قه‌زای دوبزی سەر بەپارێزگای كەركوك.


سه‌رۆک کۆمارى عێراق : "پێویسته مافى سه‌رجه‌م پێکهاته‌کانى که‌رکووک ده‌سته‌به‌ر بکرێت"\nد. به‌رهه‌م ساڵح سه‌رکۆمارى عێراق رایگه‌یاند که گرنگه مافى سه‌رجه‌م پێکهاته‌کانى که‌رکووک دوور له په‌راوێزخستن، جیاکارى و سه‌پاندنى سیاسه‌تى ئه‌مرى واقع ده‌سته‌به‌ر بکرێت.\nنووسینگه‌ى راگه‌یاندنى سه‌رۆکایه‌تى کۆمارى عێراق له راگه‌یه‌نراوێکدا ئاماژه‌ى به‌وه‌داوه که ئه‌مڕۆ چوارشه‌ممه،د. به‌رهه‌م ساڵح له کۆشکى سه‌لام له به‌غدا له‌گه‌ڵ شاندى که‌سایه‌تییه‌کانى قه‌زاى داقوق و گوندى به‌شیر سه‌ربه پارێزگاى که‌رکووک سه‌باره‌ت به ره‌وش و گوزه‌رانى خه‌ڵکى که‌رکووک کۆبۆته‌وه.\nبه‌پێى راگه‌یه‌نراوه‌که له کۆبوونه‌وه‌که‌دا له‌وباره‌یه‌وه جه‌ختکراوه‌ته‌وه له گرنگیى به‌هێزکردنى ئاسایش، ئارامى و ئاشتى کۆمه‌ڵایه‌تى له که‌رکووک، هه‌روه‌ها جه‌ختکراوه‌ته‌وه له پێویستى کۆتایى هێنان به دیارده‌کانى ده‌ستدرێژى و په‌راوێزخستن و دۆزینه‌وه‌ى چاره‌سه‌رى بنه‌ڕه‌تى بۆ کێشه‌کان به‌پێى خواستى هه‌موو پێکهاته ره‌سه‌نه‌کانى که‌رکووک و له‌وباره‌یه‌وه سه‌رکۆمارى عێراق، به‌رهه‌م ساڵح وتی: "گرنگه مافى سه‌رجه‌م پێکهاته‌کانى که‌رکووک دوور له په‌راوێزخستن، جیاکارى و سه‌پاندنى سیاسه‌تى ئه‌مرى واقع ده‌سته‌به‌ر بکرێت".\nله راگه‌یه‌نراوه‌که‌دا ئه‌وه‌یش خراوه‌ته‌ڕوو که لاى خۆیانه‌وه ئه‌ندامانى شانده‌که روونکردنه‌وه‌یه‌کى وردیان سه‌باره‌ت به ره‌وشى قه‌زاى داقوق و گوندى به‌شیر خستووه‌ته‌ڕوو و له‌وباره‌یه‌وه به‌رهه‌م ساڵح داواکردووه که کێشه هه‌ڵپه‌سێردراوه‌کانى که‌رکووک به‌شێوه‌یه‌کى دادپه‌روه‌رانه چاره‌سه‌ر بکرێت، هاوکات جه‌ختیکردووه‌ته‌وه که له‌نزیکه‌وه چاودێرى وردى ره‌وشى که‌رکووک ده‌کات و هه‌وڵه‌کانیشى بۆ که‌مکردنه‌وه‌ى ئاسته‌نگه‌کان و چاره‌سه‌رکردنى گرفته‌کان کۆتایى هێنان به نه‌هامه‌تییه‌کانى خه‌ڵکى که‌رکووک ده‌خاته‌گه‌ڕ، به‌جۆرێک ببێته مایه‌ى ده‌سته‌به‌رکردنى پاراستنى ئاسایش و مافى هاووڵاتییان و دابینکردنى پێداویستیى ژیان بۆ خه‌ڵکى که‌رکووک.


سەربازێکی عێراقی ئاماژەی سەرکەوتن دەکات لەکاتی پشکنینی گوندەکانی ناوچەی بەعاجی نەینەوادا لەم وێنەیەدا کە 18 ئایاری 2018 بڵاوکراوەتەوە. [خاوەنی وێنە: وەزارەتی بەرگری عێراق]\nهێزەکانی عێراق ئاسایشی گوندە دوورەدەستەکان بەهێزدەکەن دوای زیادبوونی هێرشەکان لەلایەن پاشماوەکانی رێکخراوی "دەوڵەتی ئیسلامی" (داعش)ه‌وه و پلانێکی نوێیان داناوە بۆ رووبەڕووبوونەوەی ئەم هەڕەشەیە.\nهەنگاوە ئەمنییە زیادکراوەکان لە وەڵامی هێرشەکانی ئەمدواییەدان کە مەدەنییه‌كان و ئەندامانی هێزە ئەمنییەکانیان کردە ئامانج.\nلە 9 ئایار، بەڕێوبەری گوندی لەزاکە نزیك بە موسڵ کوژرا، لەگەڵ چوار ئەندامی خێزانەکەی. چەند رۆژێك دواتر، لە 14 ئایار، پاشماوەکانی داعش هێرشیان کردە سەر گوندی حەبیب عەبدوڵا لە خۆرهەڵاتی دیالە و دوو مەدەنییان کوشت.\nهەروەها هێرشیشیان کردە سەر ئەندامانی پۆلیسی فیدراڵیی جێگیرکراو لە گوندەکانی خۆرئاوای کەرکوك، چوار ئەفسەریان کوشت و سێ کارمەندی ئەمنیی دیکەیان بریندارکرد.\nفەرماندە ئەمنی و خێڵەکییەکان لە نەینەوا پێکەوە کاردەکەن بۆ ریشەکێشکردنی چالاکییه‌كانی داعش، لەم وێنەیەدا کە 15 ئایار بڵاوکراوەتەوە. [خاوەنی وێنە: فەرماندەیی ئۆپەراسیۆنەکانی نەینەوا]\nبەگوێرەی بورهان عاسی، جێگری بەڕێوەبەری لیژنەی ئەمنی ئەنجومەنی پارێزگای کەرکوك، "ئەندامانی داعش کە هەڵاتبوون لە شەڕەکانی رزگاری" بەرپرسن لەم هێرشانە.\nبە دیارونای وت: "تەنیا هەندێکیان ماون، بەڵام توانیویانە چالاکانە بسوڕێنەوە، سوودیان لە جوگرافیای ناوچەکە بینیووە کە خاکێکی کراوە و ئاڵۆزە."\nوتی: "زۆربەیان لە گوندە دوورەدەستەکان دەژین و رێگە خۆڵەکان شارەزان، کە وادەکات بتوانن هێرشی لەناکاو ئەنجامبدەن و بەخێرایی هەڵبێن."\nعاسی وتی دوایین هێرشەکانی داعش، بەتیابەت لە گوندەکانی رەشاد و ریاز لە خۆرئاوای کەرکوك جێگەی نیگەرانیین، بەڵام جەختیکردەوە لەوەی هێزە ئەمنییەکان پابەندن بە دەرکردنی دوایین پاشماوەکانی گروپەکە.\nوتیشی: "هاوکات بەم هێرشە تیرۆریستیانە، ئۆپەراسیۆنی سەرکەوتوو ئەنجامدراون لەلایەن هێزە ئەمنییەکانمانەوە، بە پشتیوانیی هێزی ئاسمانیی هاوپەیمانی نێودەوڵەتی بۆ کوشتنی ژمارەیەکی زۆر لە چەکدارانی داعش کە خۆیان شاردبووه‌وە."\nوتی حەشارگە نهێنیەکان کە ئەم چکەدارانە لە دۆڵی شای و فوراتی باڵا و ئەبو خەنجەر بەکاریاندەهێنا "هەموویان سوتێنران".\nهاریکاریی خێڵەکانی ناوچەکە\nفەرماندەیی ئۆپەراسیۆنەکانی نەینەوا لە 10 ئایار قایلبوو بە چەکدارکردن و زیادکردنی هاریکاری لەگەڵ خێڵەکییەکانلە گوندە دوورەدەستەکانی پارێزگاکە.\nئەندامی ئەنجومەنی پارێزگای نەینەوا حوسەین شەبیب وتی: "ئەمە دژە هەنگاوێکی کارایە، لەبەرئەوەی ئەندامانی تیرۆریست سوود دەبینن لەو راستییەی کە مەدەنیەکان بێچەکن تا ئۆپەراسیۆنەکانیان ئەنجامبدەن بێئەوەی هیچ بەرگرییەکیان رووبەڕوو ببێتەوە."\nوتی: "زیاد لە 60 گوندمان هەیە لە بەشی باشور و خۆرئاوای نەینەوا کە خێڵەکانی بەدرانی و حەدیدییان لێ دەژین."\nبە دیارونای وت ئەم خێڵانە "چەکی پێویستیان نیە" بۆ پاراستنی خۆیان و ئاماژەیکرد بەوەی "هەڵکوتانە سەری تیرۆریستان لەسەر ئەم گوندانە بەردەوامە".\nشەبیب وتی چەکدارکردنی خەڵكە مەدەنیەکە پێویستە، "بەڵام دەبێت لە چوارچێوەی دروستکردنی بزووتنەوەیەکی جەماوەریی ببینرێت کە بەگوێرەی پێویستی پاڵپشتی کراوە، راهێنانی سەربازیی پێکراوە و لەلایەن فەرماندەییەکی ناوەندییەوە بەڕێوە دەبرێت".\nوتی هێرشەکانی داعش "لەمدواییانەدا زیادیانکردووە"، کە زۆربەیان "ئەو گوندانە دەکەنە ئامانج کە لە بیاباندان، لەبەرئەوەی پاراستنیان سەختە چونکە لە خاکێکی فراواندا بڵاوبوونەتەوە".\nشەبیب وتی: "هێزە ئەمنییەکان درك بەو هەڕەشەیە دەکەن کە بەهۆی ئەم ناوچەیە لەسەر تەواوی وڵات دروستدەبێت و هەڵمەتەکانیان لەوێ بێ پشوودانە."\nوتی: "لەئێستادا کاردەکەن بە ئاراستەی چڕکردنەوەی ئەم هەڵمەتانە و فراوانکردنی رووماڵی ئەمنی لەوێ."\nفشار لەسەر پاشماوەکانی داعش\nلە 18 ئایار، سوپای عێراق ئۆپەراسیۆنێکی گەڕانی ئەنجامدا کە 10 گوندی رووماڵکرد لە بیابانی بەعاج لە پارێزگای نەینەوا.\nهێزە ئەمنییەکان چوار حەشارگەی داعشیان رووخاند و دەستیانگرت بەسەر 200 حوشتردا کە پێشتر داعش دزیبوونی بەمەبەستی بەقاچاخبردنیان بۆ دەرەوەی وڵات.\nپسپۆڕێكی ئەمنیی عێراقی ئەحمەد شەریفی چالاکیە زیادبووەکانی پەیوەستکرد بە وتارەکەی سەرکردەی داعش ئەبوبەکر بەغدادییەوەکە لە 29 نیسان لەسەر ئینتەرنێت بڵاوکرایەوە و تێیدا داوای لە شوێنکەوتوانی کرد لە هێرشەکانیان بەردەوامبن.\nبە دیارونای وت: "گروپەکە دەستیکردووە بە پەیڕەوکردنی ستراتیژیه‌تی شەڕی نهێنی ... کە پشتدەبەستێت بە تاکتیکی لێدە و راکە کە لە شوێنی نهێنییەوە ئەنجامدەدرێن و گوند و ناوچە دوورەدەستەکان دەکەنە ئامانج لەگەڵ ئەو شوێنانەی ئاسایشیان لاوازە."\nشەریفی تکای لە هێزە ئەمنیەکان کرد بەردەوامبن لە فشار خستنە سەر چەکدارانی داعش و وتی پشتیوانیی چەکدارکردنی دانیشتوانی ئەم شارۆچکانە دەکات چونکە "ئامرازی بەرگریکردن لە خود پشتیوانی ده‌كات لە تێکشکاندنی توانای پاشماوەكانی تیرۆریستان بۆ ئەنجامدانی هێرش".\nفەرماندەیی نەینەوا دانیشتوانی گوندە دوورەدەستەکان چەکداردەکات\nدانیشتوانی 50 گوند لە پارێزگای نەینەوا چەکیان پێدەگات بۆ بەرگریکردن لە ناوچەکانیان دژی هێرشەکانی پاشماوەکانی داعش.


كه‌مپه‌ینی ئازادی بۆ دكتۆر فه‌رهاد پیرباڵ\nبە پێی هەواڵی هەواڵدەریی هاژە ئه‌مڕۆ 48 ڕۆژه له ١١ی ئاداری ڕابردووه‌وه كه دكتۆر فه‌رهاد پیرباڵ به نایاسایی زیندان كراوه و ڕۆژ به ڕۆژ بارودۆخی ته‌ندرو‌ستیی جه‌سته‌یی و ده‌روونی به‌ره‌و خراپتر ده‌چێت.\nله چه‌ند نامه‌یه‌كی ده‌ستنووسدا كه له ڕێگه‌ی منداڵه‌كانی دكتۆر فه‌رهاد ناردوویه‌تیه ده‌ره‌وه باس له خراپی بارودۆخی خۆی ده‌كات كه له‌و به‌ندیخانه‌ی كه لێیه‌تی شوێنی مانه‌وه‌ی پیسه و هیچ مه‌رجێكی ته‌ندروستی تێدا نییه، له‌گه‌ڵ بكوژ و تاوانبارانی ترسناك به‌ند كراوه. له ئێستاشدا زۆر به زه‌حمه‌ت رێگه ده‌درێت منداڵه‌كانی ببینێت. جگه له‌مانه‌ش ئێستا دكتۆر فه‌رهاد به‌بێ پارێزه‌ره.\nئه‌مه‌ش پێچه‌وانه‌ی ئه‌و لێدوان و قسانه‌ی به‌ڕێوه‌به‌رایه‌تی پۆلیسی هه‌ولێر ده‌سه‌لمێنێت كه ڕایگه‌یاندبوو گوایه''دۆخی دكتۆر فه‌رهاد باشه و هیچ كێشه‌یه‌كی نییه.\nله به‌شێك له لێدوانه‌كاندا پۆلیسی هه‌ولێر ده‌ڵێت''دكتۆر فه‌رهاد له‌سه‌ر داوای بنه‌ماڵه‌كه‌ی ده‌ستگیر كراوه و له به‌ندیخانه هێڵراوه‌ته‌وه''\nله به‌دواداچوونه‌كانماندا نامه‌ی برا و خوشكه‌كانی دكتۆر فه‌رهادمان ده‌ستكه‌وت. نامه‌كه ئاراسته‌ی مه‌سعود بارزانی، سه‌رۆكی پێشووی هه‌رێمی كوردستان كراوه. یاساناسان ده‌ڵێن ئه‌و نامه‌یه هیچ هێزێكی یاسایی نییه. له‌لایه‌كی دیكه‌شه‌وه له‌و نامه‌یه ده‌ستنووسه‌ی دكتۆر فه‌رهاد كه دوێنێ بڵاوكرایه‌وه، باس له‌وه ده‌كات كه دادوه‌ر بڕیاری داوه ڕۆژی 19ی ئه‌م مانگه ئازاد بكرێت، به‌ڵام تاوه‌كو ئێسته ئازاد نه‌كراوه و به نایاسایی له به‌ندیخانه هێڵراوه‌ته‌وه.\nئێمه وه‌كو كه‌مپه‌ینی ئازادی بۆ دكتۆر فه‌رهاد پیرباڵ، داوا له ئازادیخوازانی كوردستان، میدیاكان، رۆژنامه‌وانان، نووسه‌ران و هه‌موو هاووڵاتییان ده‌كه‌ین كه هه‌ڵوێستیان هه‌بێت و ناڕه‌زایی ده‌رببڕن و فشاری زیاتر له‌سه‌ر حكومه‌تی هه‌رێمی كوردستان و پۆلیسی هه‌ولێر و ده‌زگای دادوه‌ری دروست بكه‌ن. هه‌روه‌ها داوا ده‌كه‌ین كه ئازادیخوازان به گردبوونه‌وه و خۆپێشاندانی به‌رفراوان داوای ئازادكردن و چاره‌سه‌ركردنی دكتۆر فه‌رهاد پیرباڵ بكه‌ن.\nداوا ده‌كه‌ین دوای ئازادكردنی، دكتۆر فه‌رهاد پیرباڵ له نه‌خۆشخانه‌یه‌كی تایبه‌ت له ده‌ره‌وه‌ی وڵات، یاخود له شوێنێكدا كه شیاوبێ بۆ چاره‌سه‌ری ته‌ندروستی دابنرێت و دكتۆری تایبه‌تی بۆ دابین بكرێت و چاره‌سه‌ری پێویستی له‌سه‌ر ئه‌ركی حكومه‌تی هه‌رێمی كوردستان بۆ بكرێت.\nله كه‌مپه‌ینی ئازادی بۆ دكتۆر فه‌رهاد پیرباڵ له هه‌وڵی به‌رده‌وام داین له‌گه‌ڵ كۆمه‌ڵێك پارێزه‌ری خۆبه‌خش له هه‌ولێر به‌نیازی دروستكردنی گرووپی پارێزه‌رانی خۆبه‌خش بۆ داكۆكی له دكتۆر فه‌رهاد.\nله ئێستادا له‌گه‌ڵ هه‌ردوو وه‌زاره‌تی ده‌ره‌وه‌ی فه‌ڕه‌نسا و ئه‌مریكا و كۆمیسیۆنی مافه‌كانی مرۆڤی نه‌ته‌وه‌یه‌كگرتووه‌كان و ده‌یان رێكخراوی جیهانی له په‌یوه‌ندیداین بۆ دروستكردنی فشاری زیاتر له‌سه‌ر حكومه‌تی هه‌رێم.\nلێره‌وه به هه‌موو هاووڵاتییانی كوردستان و كوردانی دیاسپۆرا ڕاده‌گه‌یه‌نین كه ئێمه تا ئازادكردنی دكتۆر فه‌رهاد هه‌وڵه‌كانمان چڕ ده‌كه‌ینه‌وه.\nلیستی یەکەمی نووسەران، هونەرمەندان، چالاکانی مەدەنی و ڕۆژنامەوانانیی پشتیوانی کەمپەینی گۆڤاری شی لە سەر داکۆکی گشتی ئازادی بۆ فەرهاد پیرباڵ\n١- بەختیار عەلی -ڕۆمان‌نووس-\n٢- عبدالله کیخسروی -وەرگێڕ و ڕۆمان‌نووس-\n٣- د. بەختیار سەجادی -توێژەری ئەدەبی و مامۆستای زانکۆ-\n٤- د. هاشم ئەحمەدزاده -توێژەری ئەدەبی و مامۆستای زانکۆ-\n٥- یوونس ڕەزایی -شاعیر-\n٦- لەیلا ساڵحی -شاعیر-\n٧- ڕەزا عەلیپوور -شاعیر-\n٨- بەیان عەزیزی -شاعیر و توێژەر-\n٩- ئەیاز سیاوەشان -شاعیر و وەرگێڕ-\n١٠- دلاوەر قەرەداغی -شاعیر-\n١١- د. بەهروز چەمەن‌ئارا -توێژەری ئەدەبی و چیرۆکنووس-\n١٢- د. حامد کۆنەپۆشی -توێژەر و مامۆستای زانکۆ-\n١٣- ئازادە کەیخوسرەوی -نووسەر-\n١٤- د. موحەممەد ڕەحیمیان -توێژەر و مامۆستای زانکۆ-\n١٥- عادڵ ئەعزەمی -شاعیر، توێژەر-\n١٦- فریا یوونسی -نووسەر، ڕۆژنامەوان-\n١٧- شەوبۆ موحەممەدیانی -ڕۆژنامەوان-\n١٨- د. ئیبراهیم ئیسماعیل‌پوور -شەماڵ- شاعیر-\n١٩- ساڵە سووزەنی -شاعیر-\n٢٠- ناسر فەتحی -چیرۆکنووس-\n٢١- ڕووناک شوانی -نووسەر، سوێد-\n٢٢- ئیبراهیم ئەحمەدی‌نیا -شاعیر-\n٢٣- قادر نیازی -شاعیر، ڕۆژنامەوان-\n٢٤- فەرهاد چۆمانی -ڕۆمان‌نووس-\n٢٥- کەماڵ ئەمینی -شەنگالی- شاعیر-\n٢٦- ڕێبوار کەریمی -نووسەر، وەرگێڕ، ڕۆژنامەوان-\n٢٧- فەرهاد موحەممەدجانی -ڕۆژنامەوان-\n٢٨- ڕەحیم عەبدولڕەحیم زاده -چیرۆکنووس، شانۆکار، توێژەر-\n٢٩- هەرمان وەتمانی -شاعیر، ڕۆژنامەوان-\n٣٠- کاوان محەمەدپوور -توێژەر، ڕۆژنامەوان-\n٣١- ئەمیر سڕاجەددین -ڕۆژنامەوان-\n٣٢- هوومایوون عەبباسی -ڕۆژنامەوان-\n٣٣- نیروان ڕەزایی -وەرگێڕ، فۆتۆکار، ڕۆژنامەوان-\n٣٤- خاڵە ڕەوف جەهانی -شاعیر، وەرگێڕ-\n٣٥- عادڵ قادری -توێژەر، ڕۆژنامەوان-\n٣٦- ڕووناک شوانی -نووسەر، سوێد-\n٣٧- فواد جەهانی -شاعیر و چالاکی ئەدەبی-\n٣٨- هێمن عەبدوڵڵاپوور -چیرۆکنووس-\n٣٩- ڕەزا کەریم‌مجاور -وەرگێڕ-\n٤٠- هەژار نوورانی -شاعیر، ڕۆژنامەوان-\n٤١- عەتا وەلەدی -شاعیر-\n٤٢- زانکۆ یاری -توێژەر، وەرگێڕ، ڕۆژنامەوان-\n٤٣- ئەرسەلان چەلەبی -شاعیر-\n٤٤- ڕزگار بەهاری -ڕۆژنامەوان-\n٤٥- سروە مەجیدی -چیرۆکنووس-\n٤٦- مانیا ڕەزایی -نووسەر-\n٤٧- ساماڵ ئەحمەدی -شاعیر و وەرگێر و ڕۆژنامەوان-\n٤٨- ئەییوب محەمەدنژاد -ڕۆژنامەوان، گۆڤاری ڕوانگە-\n٤٩- هێمن شەریف نیا -شاعیر-\n٥٠- عەلی سۆهرابی -شاعیر-\n٥١- مێهدی جەوانمەردی -شاعیر-\n٥٢- شۆڕش مورادیانی -ڕۆژنامەوان-\n٥٣- سالار پوورمەند -چیرۆکنووس-\n٥٤- فەڕشید ڕۆستەمی -وەرگێڕ و نووسەر-\n٥٥- ئەشکان عەبدوڵڵاهی -شانۆکار، سینەماکار-\n٥٦- عەبدوڵڵا ڕەزایی -چالاکی مەدەنی-\n٥٧- بیژەن ڕەحمانی -شاعیر-\n٥٨- سارا خوسرەوی -فۆتۆکار-\n٥٩- هەژیر مامش -شاعیر-\n٦٠- کەژێ حەسەنی -چالاکی مەدەنی-\n٦١- چیا سەرسپی -چالاکی مەدەنی-\n٦٢- ئومید شادئەزوەن -شاعیر-\n٦٣- خورۆش -شاعیر-\n٦٤- هێرش یاسین -نووسەر، هەولێر-\n٦٥- جەمشید بەهرامی -نووسەر و دەرهێنەری سینەما-\n٦٦- ئامانج خزری -شاعیر-\n٦٧- مەحیا میکائیلی -چالاکی مەدەنی-\n٦٨- دانیال موسونی -شاعیر-\n٦٩- ڕەحمەت جەلالی -ڕۆژنامەوان-\n٧٠- سەیید ئەییوب قەوامی -شاعیر-\n٧١- هادی ڕەحیمی -شاعیر-\n٧٢- غەفوور پیرزادە -شاعیر-\n٧٣- فەرهەنگ کامکار -چالاکی فەرهەنگی\n٧٤- حسەین جەوانشیری -پاشای باران، شاعیر-\n٧٥- کامیل ئەفشار -شاعیر-\n٧٦- دڵشاد هیوا -وەرگێڕ و مامۆستای زانکۆ-\n٧٧- ئاوارە عومەر بابەکر -نووسەر-\n٧٨- ڕێبوار موحەممەدی -چالاکی مەدەنی-\n٧٩- ئەحمەد موحەممەدی -چالاکی مەدەنی-\n٨٠- فریاد ئەحمەد -شانۆکار-\n٨١- موحەممەد موحەممەدی -چالاکی مەدەنی-\n٨٢- عەلی باپیری -چالاکی مەدەنی-\n٨٣- عەلی موستەفا خۆشناو -نووسەر و ڕۆژنامەوان-\n٨٤- محمد محموود -شاعیر-\n٨٥- ڕەزا عەلایی -دەرهێنەری سینەما-\n٨٦- شادی ڕەحمان‌پوور -شاعیر-\n٨٧- ئامانج خزری -شاعیر-\n٨٨- محمد توفیق مشیرپناهی -چیرۆکنووس، ڕۆژنامەوان-\n٨٩- ئارام فەتحی -شاعیر-\n٩٠- تەرانە موحەممەدی -شاعیر-\n٩١- سامی ساڵحی -شاعیر-\n٩٢- هاوار ڕەحیمی -چالاکی مەدەنی-\n٩٣- بەدیع موحەممەد نژاد -چالاکی ژینگەپارێزی-\n٩٤- دەبان زەهاوی -چالاکی مەدەنی-\n٩٥- سەید عەزیز عەلەوی -چالاکی مەدەنی-\n٩٦- ڕامان غەفووری -شاعیر-\n٩٧- هادی تەبەرزەدی -چالاکی مەدەنی-\n٩٨- ئیسماعیل ئیسماعیل زادە -شاعیر و وەرگێڕ، نۆروێژ-\n٩٩- هەژار مەحموودی\n١٠٠- سەیوان ئەحمەدپەناه\n١٠١- هێمن مێنبەری\n١٠٢- مێهدی مامەندی - قوتابی زانکۆ-\n١٠٣- سەربەرز ئەحمەدی -چالاکی مەدەنی-\n١٠٤- ئاکۆ حوسەین‌پوور -ڕۆژنامەوان-\n١٠٥- موحەممەد فەرەج‌زاده -فیلمساز-\n١٠٦- کیانووش موحەممەدی -شانۆنامە‌نووس-\n١٠٧- د. سەنا حەسەن -توێژەر و مامۆستای زانکۆ-


بەڕێوەچوونی خۆپێشاندان لە شاری” بێرنی” پێتەختی ولاتی سویس بەدژی هێرشەکانی ڕێژیمی کۆماری ئیسلامی ئێران – KDPmedia\nHomeسویسبەڕێوەچوونی خۆپێشاندان لە شاری” بێرنی” پێتەختی ولاتی سویس بەدژی هێرشەکانی ڕێژیمی کۆماری ئیسلامی ئێران\n19/09/2021 سویس, هەواڵ\nڕۆژی شەممە ڕێکەوتی 18ی سێپتامبری ۲٠۲۱ی زایینی، خۆیێشاندان و کۆبوونەوە بە نیشانەی ناڕەزایەتی و مەحکووم‌کردنی ڕێژیمی کۆماری ئێسلامیی ئێران لە شاری “بێرنی” ولاتی سویس لەلایەن ناوەندی ھاوکاریی حیزبەکانی کوردستانی ئێران بەڕێوەچوو.\nکاک “موختار راوێش” ڕێوڕەسمەکەی بە سروودی نەتەوایەتی “ئەی ڕەقیب” و خولەکێک بێدەنگی بۆ ڕێزگرتن لە گیانی پاکی شەهیدانی ڕێگای ئازادی کورد و کوردستان دەستیپێکرد.\nپاشان لەلایەن کاک” زاهیر قادرحاجی” بەرپرسی کۆمیتەی سویسی حیزبی دێموکراتی کوردستان بە بەخێرهاتنی بەشداربووان کرا، باسێکی لەسەر جەنایەت و دوژمنایەتی کۆماری ئیسلامی بۆ بەشداربوان کرد کە کۆماری ئیسلامی دوژمنی نەتەوەیی کوردە و بە هەموو شێوەیەک دووژمنایەتی خۆی درێژە پێدەدات،\nپەیامی دەفتەر سیاسیی حیزبی دێموکراتی کوردستان بە دژی تۆپبارانی هێزەکانی ڕۆژهەلات لەلایەن خاتوو “ تەوار ئەبروزەنی” خوێندرایەوە و هەر وەها پەیامی دەفتەری سیاسی حیزبی دێموکراتی کوردستان لە لایەن کاک” کارۆ عەبدڵڵازادە” لە نێو خەلکی سویس بە زمانی ئاڵمانی بلاوکرایەوە..\nهەروەها کاک “زاهیر قادرحاجی” باسی لە جەنایەتی و تیرۆری میکۆنۆس و بوێری دادگای ئاڵمان کرد یادی ڕێبەری شەهید دکتۆر شەڕەفکەندی و هاورێیانی بەرز راگیرا،\nپەیامی ناوەندی هاوکاریی حیزبەکانی کوردستانی ئێران لە لایەن کاک “موختار راوێش” خوێندرایەوە\nپارچە پەخشانێک لە لایەن “ خوسرەو خزری” پێشکەش بە بەشداربووان کرا و هەروا سرودی ئەی شەهیدان لە لایەن ئەندامانی بەشدارەوە گوترایەوە.\nلە لایەن کاک” ئەنوەر باریدە” بەرپرسی کۆمیتەی سویسی حیزبی دێموکراتی کوردستانی ئێران سپاسی بەشداربووان کرا.\nشایانی باسە کە خۆپێشاندانەکە بە دروشم و شوعار بە دژی کۆماری ئیسلامی کۆتایی پێھات.\nناوەندی هاوکاری حیزبەکانی کوردستانی ئێران – سویس


رۆڵى وڵاتانى ئيقليمى و نێوده‌وڵه‌تى له ململانێكه‌ى ليبيادا – Knwe.org\nسەرەکی » دۆسێ » رۆڵى وڵاتانى ئيقليمى و نێوده‌وڵه‌تى له ململانێكه‌ى ليبيادا\nرۆڵى وڵاتانى ئيقليمى و نێوده‌وڵه‌تى له ململانێكه‌ى ليبيادا\nليبييه‌كان كاتێك ڕاپه‌ڕينيان به‌سه‌ر قه‌زافى و داروده‌سته‌كه‌ى كرد ، خه‌ونيان به دروستكردنى ده‌وڵه‌تێكى سه‌رده‌ميانه و ديموكراسيانه ده‌بينى، به‌ڵام دواى تێپه‌ڕبوونى هه‌شت ساڵ به‌سه‌ر ئه‌و ڕاپه‌ڕينه و له‌ناوبردنى قه‌زافى، كه‌چى هيچ ئاسۆيه‌كى ڕوون بۆ ئه‌و گه‌له نابينرێت. جگه له داڕمانى ته‌واوى ئابوورى و ژێرخان و كۆمه‌ڵگه‌يه‌كى په‌رش و بڵاوو، كۆچى هه‌زاران كه‌س و جێهێشتنى وڵات، چيتريان ده‌ست نه‌كه‌وت.\nهه‌ر دواى روخاندنى قه‌زافى له 2011دا، ليبيا كه‌وته نێو ململانه‌ى توند و دژوار له‌سه‌ر ده‌سه‌ڵات له نێوان چه‌ندين گروپى چه‌كدار و ده‌يان هۆز و خێڵ، كه پێكهێنه‌رى سه‌ره‌كى كۆمه‌ڵگه‌ى ليبين. نه‌بونى لێپرسينه‌وه و سزادان و بێ ياسايى ئه‌وه‌نده‌ى تر دۆخه‌كه‌ى شلۆق كردووه له‌و وڵاته‌دا. حكومه‌ت تا ئێستا ناتوانێ كۆنتڕۆڵى بارى ئه‌منى و ئاسايش بكات له زۆربه‌ى ناوچه‌كان.\nله‌كاتى ئێستاشدا حكومه‌تى ويفاقى نيشتمانى، كه دواى رێكه‌وتنێك دامه‌زراو له‌ژێر چاودێرى نه‌ته‌وه يه‌كگرتوه‌كان له 2015ه‌وه دروست بوو، باره‌گاكه‌شى له ته‌رابلوسى پايته‌خته، له‌شه‌ڕ و ململانه دايه له‌گه‌ڵ ركابه‌ره پشتيوانى لێكراوه‌كه‌ى له‌لايه‌ن په‌رله‌مانى هه‌ڵبژێردراو و سوپا (موشير خه‌ليفه حه‌فته‌ر).\nموشیر خەلیفە حەفتەر\nحه‌فته‌ر ده‌يه‌وێت ده‌سه‌ڵاتى خۆى فراوان بكات، بۆيه له نيوه‌ى كانونى دوه‌مى رابردووه‌وه هه‌ڵمه‌تێكى ده‌ست پێكردووه له باشوورى بيابانى وڵات، كه شوێنێكى په‌راوێزخراو و دووره ده‌سته و بۆته پێگه‌ى تاوانباران و ئيسلامييه توندڕه‌وه‌كان. حه‌فته‌ر پشتيوانى له‌لايه‌ن هۆزه ناوخۆيى لۆكاليه‌كانه‌وه لێده‌كرێت. بۆيه تا ئێستا توانيويه‌تى ده‌ست به‌سه‌ر شارى (سبها) گه‌وره‌ترين شارى ناوچه‌كه بگرێت. جگه له (شه‌راره) كه گرنگترين كێڵگه‌ى نه‌وته له ليبيا.\nمه‌به‌ست له‌و هه‌ڵمه‌ته‌ى حه‌فته‌ر (له‌سه‌ر زارى خۆيان) پاكتاوكردنى باشوورى ليبيايه له تيرۆريستان و تاوانباران و گروپى چادى هه‌ڵگه‌ڕاوه كه له ناوچه‌كه چالاكى ده‌كه‌ن. به‌ڵام چاودێران پێيان وايه ئه‌و هه‌ڵمه‌ته باگراوندێكى سه‌ربازى و نه‌وتى و دارايى له‌پشته‌وه‌يه. نه‌ته‌وه يه‌كگرتوه‌كانيش ده‌يه‌وێ كۆنگره‌يه‌كى نيشتمانى له وڵاته‌كه ببه‌سترێت كه ئامانج لێى رێكه‌وتنى لايه‌نه‌كانه بۆ بونيادنانه‌وه‌ى وڵاته‌كه و يه‌كگرتنى سه‌رجه‌م گروپه‌كان و پێكهێنانى حكومه‌تێكى نيشتمانى. هه‌روه‌ها سنوردانان بۆ شه‌ڕه ناوخۆييه‌كان.\nبەهێزبوونی داعش و هاوشێوەکانی\nله‌لايه‌كى تريشه‌وه رێكخراوى داعش، ئه‌م پشێوى و دابه‌شبونه‌وه‌ى گروپه‌كانى قۆستۆته‌وه و جێى پێى خۆى قايمتر كردووه، بۆيه له رابردوو توانى بۆ چه‌ند مانگێك ده‌ست به‌سه‌ر شارى (سرت) دابگرێت. سه‌ربارى لاوازكردنى پێگه‌يان، كه‌چى ئيسلامييه‌كان تا ئێستاش له‌وێ هه‌ڕه‌شه‌يه‌كى گه‌وره‌ن بۆ سه‌ر وڵاته‌كه. هه‌ميشه له‌جوڵه‌دان بۆ ئه‌وه‌ى پشێوى زياتر دروست بكه‌ن.\nبه‌رژه‌وه‌ندى وڵاتانى ئيقليمى و نێوده‌وڵه‌تى له جه‌نگه ناوخۆييه‌كه‌ى ليبيا\nتوركيا يه‌كێكه له‌و وڵاتانه‌ى ده‌ستى وه‌رداوه‌ته ناو كاروبارى ناوخۆيى ليبيا، چونكه ئه‌نقه‌ره پشتيوانى له‌و حكومه‌ته ده‌كات كه دانى پێنراوه. كه له شه‌ڕێكى خوێناوى دايه له‌گه‌ڵ سوپاى نيشتمانى ليبيى به سه‌رۆكايه‌تى خه‌ليفه حه‌فته‌ر. ئه‌و ده‌ستتێوردانه‌ى توركيا به دڵى ژه‌نه‌ڕاڵ نييه و هه‌ميشه هه‌ڕه‌شه له توركيا ده‌كات. يه‌كه‌كانى سوپاى حه‌فتر ڕايانگه‌ياند كه كه‌شتى و فرۆكه‌ى توركيايى كراونه‌ته ئامانج. چه‌ندين جاريش پێك هه‌ڵپژان له‌نێوانياندا ڕوويداوه. ته‌نانه‌ت كار گه‌يشتۆته به ديل گرتنى ژماره‌يه‌ك هاوڵاتى توركيايى و ده‌ست به‌سه‌رگرتنيان.\nليبيا چونكه وڵاتێكى ده‌وڵه‌مه‌نده به نه‌وت و غاز و پێگه‌يه‌كى گرنگى هه‌يه له سه‌ر ده‌رياى ناوه‌ڕاست، بۆيه هه‌ر ناسه‌قامگيريه‌كى ئه‌و وڵاته هه‌ر زوو ده‌بێته مايه‌ى چاوتێربڕينى وڵاتانى تر، ئه‌مه‌ش له‌سه‌ر حكومه‌ته‌كه‌ى توركيا به‌ته‌واوى جێبه‌جێ بووه.\nبازرگانى يه‌كێكه له‌گرنگترين هۆكاره‌كانى له‌پشته‌وه‌ى ده‌ستتێوه‌ردانى ئه‌نقه‌ره‌يه له ليبيا. له‌سه‌رده‌مى قه‌زافى ژماره‌يه‌كى زۆرى كۆمپانيا توركيه‌كان له‌ناو ليبيا كاريان كردووه، به‌ڵام پاش شه‌ڕى ناوخۆ ليبيا گرنگيه ئابووريه‌كى له‌ده‌ستداو و وه‌به‌رهێنان له‌و وڵاته پاشه‌كشه‌ى كرد. بۆيه توركيا له‌كاتى ئێستادا زياتر به‌دواى هه‌ڵكۆڵينه به‌دواى نه‌وت و غاز له ناوچه‌ى رۆژهه‌ڵاتى ده‌رياى ناوه‌ڕاست. ئه‌م كاره‌ى توركياش له‌ناواخنيدا ويستێكى گه‌وره و ململانه‌يه‌كى زۆرى دروست كردووه، چونكه يه‌كێتى ئه‌وروپا ئه‌و چالاكيانه‌ى به نا ياسايى هه‌ژمار كرد. بۆيه هه‌ر له‌و ساته‌وه ناوچه‌كه كه‌وته ناو ململانه‌يه‌كى سياسى نێوده‌وڵه‌تى.\nبه‌ڵام زۆر كه‌سيش پێى وايه پاڵنه‌ره ئايديۆلۆژيايه‌كان خاڵى گرنگى ئه‌و ده‌ست تێوه‌ردانه‌ى توركيايه. دياره توركيا پشتيوانى له‌و گروپانه كردووه كه نزيكن له ئيخوان.\nجگه له توركيا چه‌ندين وڵاتانى تر و ناوچه‌كه‌ش به‌تايبه‌تى مه‌رامى خۆيان هه‌يه و به‌پێى به‌رژه‌وه‌ندى خۆيان ده‌جوڵێنه‌وه، هه‌ريه‌كه‌يان ده‌يه‌وێت پشكى خۆى دابين بكات. وڵاتانى وه‌ك چين و ڕووسياو فه‌ره‌نسا، بونه‌ته فاكته‌رێك بۆ درێژه‌پێدانى ئه‌و جه‌نگه ناوخۆييه. هه‌رچه‌نده هه‌ندێك له‌و ياريكه‌رانه باس له‌وه ده‌كه‌ن، پێويسته رێگه بگيرێت له لێشاوى ئه‌و كۆچه ناشه‌رعيه‌ى ڕووى له ئه‌وروپا كردووه به‌هۆى ئه‌و جه‌نگه ناوخۆييه‌ى ليبيا، به‌ڵام هه‌ر يه‌كه‌كيشيان ويستى ده‌ستبه‌ركردنى گرێبه‌ستى پڕ ده‌ستككه‌وتى هه‌يه له‌بوارى ئاوه‌دان كردنه‌وه و بونياتنانه‌وه‌ى وڵاته‌كه سه‌رله‌نوێ، كه به‌ته‌واوى وێران بووه به‌هۆى ئه‌و شه‌ڕه به‌رده‌وامانه.\nرۆڵی نەوت و گاز\nپرسى بنيانانه‌وه‌ى دامه‌زراوه نه‌وتيه‌كانيش يه‌كێكه له بواره پڕ كێبڕكێكه‌ى وڵاتان له‌سه‌رى پێشبڕكێ ده‌كه‌ن. چونكه به‌هاتنى ساڵى 2023 به‌رهه‌مى نه‌وتى ليبايى زۆر له‌وه زياتر ده‌بێت. بۆيه پرۆسه‌ى بنياتانانه‌وه‌ى پيشه‌سازى و پرۆژه‌كانى ژێرخان ده‌بێته هۆى كێبڕكێ كردن له‌سه‌ر ڕاده‌ى ده‌سه‌ڵات له ليبيا. بۆ نمونه پێشبڕكێى وڵاتانى بيانى له‌سه‌ر ده‌ستبه‌ركردنى پشكێك له‌هه‌ردوو كێڵگه‌ى شه‌راره و فيل له باشوورى وڵات. ئه‌مه جگه له به‌نده‌رى بنغازى و راى لانوف.\nئاستى هێز و ده‌سه‌ڵات له ليبيا كاريگه‌ر ده‌بێت به‌وه‌ى كێ ده‌توانێ ئه‌م گرێبه‌ستانه بباته‌وه. بۆيه ئيماراتى عه‌ره‌بى و سعوديه وميسرو فه‌ڕه‌نسا پشتيوانى له سوپاى نيشتمانى ليبى ده‌كه‌ن، به‌مه‌ش به‌رژه‌وه‌ندى ئه‌و وڵاتانه به‌نده به سه‌ركه‌وتنى حه‌فته‌ر و سوپاكه‌ى و كۆنتڕۆڵكردنى ته‌رابلوس. له‌به‌رامبه‌ريشدا ئيتاڵيا و توركيا و قه‌ته‌ر پشتيوانى له حكومه‌تى ويفاقى نيشتمانى ده‌كه‌ن. يارمه‌تيشى ده‌ده‌ن بۆ ئه‌وه‌ى به‌ره‌نگارى حه‌فته‌ر ببێته‌وه. ئه‌مه له‌كاتێكدا هه‌ڵوێستى ڕووسيا و چين زۆر ڕوون نييه و تا ئێستا گريمانه له‌سه‌ر هيچ لايه‌ك ناكه‌ن. بۆيه گه‌ر هاتوو حكومه‌تى ويفاقى نيشتمانى توانى ته‌رابلوسى پايته‌خت كۆنتڕۆڵ بكات، حه‌فته‌ريش رۆژهه‌ڵات و باشووره‌كه‌ى كۆنترۆڵ بكات، ئه‌وه ڕووسيا و چين له‌هه‌موان زياتر سودمه‌ندتر ده‌بن، چونكه تا ئێستا هه‌ڵويستێكى ڕوونيان به‌رامبه‌ر هيچيان ئاشكرا نه‌كردووه.\nهه‌رچه‌نده ره‌خنه له ڕووسيا گيراوه، چونكه ڕێگر بوو له‌به‌رده‌م بڕيارێكى ئه‌نجومه‌نى ئاسايش كه ئيدانه‌ى هێرشى حه‌فته‌رى كرد بۆ سه‌ر ته‌رابلوس و بڵاوكردنه‌وه‌ى هێزێكى تايبه‌تى له‌گه‌ڵ هێزه‌كانى حه‌فته‌ر. به‌ڵام له‌هه‌مان كاتيشدا پارێزگارى له په‌يوه‌نديه‌كانى ده‌كات له‌گه‌ڵ حكومه‌ت.\nچينيش تا ئێستا پابه‌ندبوه به سياسه‌تى بێلايه‌نى. بۆيه پاراستنى ئه‌و پارسه‌نگه يارمه‌تى ده‌دات گرێبه‌ست له‌بوارى نه‌وت و غازه‌وه بۆ خۆى فه‌راهه‌م بكات. له‌رابردووش چين هه‌نگاوى ڕاسته‌قينه نابوو به‌هێزكردنه‌وه‌ى پێگه‌ى خۆى له بوارى نه‌وت و دامه‌زراوه‌كانى ليبيا.\nداهاتووی ئەم جەنگە\nهه‌رچه‌نده زۆربه‌ى جار به‌هۆى ته‌وژمى شه‌ڕى ناوخۆيى پرسى بنيتانانه‌وه‌ى ليبيا فه‌رامۆش كراوه و نه‌بوه‌ته مانشێتى سه‌ره‌كى هه‌واڵه‌كان، به‌ڵام هۆكارى سه‌ره‌كييه بۆ به‌رده‌وامى ئه‌و جه‌نگه له ليبيا. ڕه‌نگه دواجار شه‌ڕ له نێوان حكومه‌تى ويفاقى نيشتمانى حه‌فته‌ر بوه‌ستێت، به‌ڵام كێبڕكێى جيۆئابوورى كاريگه‌رى ته‌واوى ده‌بێت له‌سه‌ر بنيتانانه‌وه‌ى ده‌وڵه‌ت و داهاتوه‌كه‌ى.


زایینی: ٠٩-٠٨-٢٠١٦ - هەتاوی: ١٣٩٥/٠٥/١٩ - ١٤:٥٠ تاران قه‌باره‌ی فۆنت:\nماڵپەڕی کوردستان میدیا لەم پێوەندییەدا لەگەل "مەسعوود ڕۆستەمی" لێکۆلەری سیاسی لەم بارەیەوە پێک هێناوە.\nئەوەی کە دەیبینم ئەم قۆناغەی خەباتی حیزبی دێموکرات لە سەر دوو بنەما داڕێژڕاوە: "هێز و مەزووعییەت". یەکەمیان خۆی لە ئەمری سیاسی پێناسە دەکات و دووهەمیشیان لە سیاسەت. بەو هۆیەوە کە سیاسەت لە کۆمەڵگای ئێمەدا زانستی و عەقڵانی نییە بەڵکوو تەجرووۆبییە، ماوەی بیست ساڵ بزووتنەوەی ڕۆژهەڵاتی کوردستان بە هۆی بڕیارێکی هەڵەوە بە تەواو مانا تووشی داڕمان بوو. کێشەی سیاسەتی تەجرووبی لە بەرامبەر سیاسەتی زانستی و عەقڵانی لەوە دایە کە جیا لەوی ناتوانێ سیاسەت وەک دەقێکی کەلان بخوێنێتەوە، لە هەمان کاتیشدا یا بە تەواوی توانستی چارەسەرکردنی فیدبەکی هەڵەکانی نییە، یا ئەوەی کە زۆر درەنگ لە بەرامبەر فیدەبەکەکاندا پەرچەکرداری شایست ئەنوێنێ.


!! دوو سه‌دو بیست ملیار دۆلار\nئه‌و ژماره‌یه‌ى سه‌ره‌وه بڕێكى گه‌وره‌و توانایه‌كى كاریگه‌ره بۆ چاره‌سه‌ركردنى قه‌یرانه گه‌وره‌كانى عێراق به كوردستانیشه‌وه به‌ڵام ئه‌و بڕه پاره‌یه كه له چه‌ندین سه‌رچاوه‌وه‌ى باوه‌ڕ پێكراوو و ڕێكخراوى نێوده‌وڵه‌تى و ئیقلیمیه‌وه پشتڕاست كراوه‌ته‌وه چ له ڕاپۆرتى باڵێۆزخانه‌ى ئه‌مریكا له به‌غداد و هه‌روه‌ها سایتى ویكلیكس باسى لێوه‌ده‌كه‌ن ئه‌و بڕه پاره‌یه له سه‌ر حسابى چه‌ند كه‌سایتیه‌كى سیاسى عێراقه له هه‌موو پێكهاته‌كانى عێراق و كوردستان كه له دواى ڕووخانى ڕژێمى پێشووى عێراقه‌وه له 2003 به‌شدارى پرۆسه‌ى سیاسى عێراقن و جومگه گرنگه‌كانى وڵاتیان به ده‌سته‌وه‌یه .\nپه‌تاى گه‌نده‌ڵى به یه‌كێك له هه‌ره كێشه و بابه‌ته سه‌رنج ڕاكێش و جێ بایه‌خه‌كانه له لایه‌ن چاودێرانى ئه‌و بواره له جیهاندا به گشتى و له عێراقدا به تایبه‌تى , وه عێراق به‌و پێیه‌ى كه له سه‌خترین قه‌یراندایه له هه‌موو بواره‌كاندا به هۆى هه‌موو ئه‌و جه‌نگانه‌ى كه له مێژووى تازه‌ى دا به‌رپاى كردووه چ ناوخۆ و چ ده‌ره‌كى هه‌موو داموده‌زگا فه‌رمى و دامه‌زراوه چاودێرییه‌كانى له به‌ریه‌ك هه‌ڵوه‌شاونه‌ته‌وه بنه‌ما گرنگ وهاوبه‌شه‌كانى وڵاتێكى مۆدێرن و چالاكى تێدانه‌ماوه و بوارى زۆر ڕه‌خساوه بۆ دزى و به تاڵان بردنى ماڵى گشتى كه ڕاپۆرته‌كانى ده‌سته‌ى گشتى ده‌ستپاكى عێراق ئه‌م وتانه پشتڕاست ده‌كه‌نه‌وه‌و ئاماژه به‌وه ده‌كه‌ن كه عێراق زیاتر له 250 ملیار دۆلار زیانى به‌ركه‌وتووه له‌و پرۆسه‌ى گه‌نده‌ڵیه ڕێكخراوه‌دا كه بڵند ترین جومگه‌كانى حوكمڕانى وڵاتى گرتۆه‌ته‌وه كه سه‌رۆكایه‌تى ئه‌نجومه‌نى وه‌زیرانه به گوێره‌ى ڕاپۆرته‌كانى هه‌مان ده‌سته .\nله ئاوا بارو دۆخێكدا له 85% دانیشتووانى عێراق به شێوه‌یه‌كى بچڕبچڕ كاره‌بایان پێده‌گات له 83% خه‌ڵكى عێراق ئاوى خواردنه‌وه‌ى پاكیان پێناگات و كه‌متر له 37% به تۆڕى ئاوه‌ڕۆه‌وه به ستراونه‌ته‌وه ئه‌وه بواره‌كانى ته‌ندروستى و په‌روه‌رده‌و زۆر شتى تر له ئاستێكى ئێجگار نزم و سامناكدان كه ناكرێت لێره‌دا زیاتر له‌سه‌رى بڕۆم .\nله ئێستا دا عێراق كه له پله‌ى سێ یه‌مدا دێت له ریزبه‌ندى وڵاتانى گه‌نده‌ڵ له جیهاندا و له هه‌مان كاتدا گه‌نده‌ڵى بووه‌ته كۆسپ و ڕێگرى گه‌وره له به‌رده‌م پرۆسه‌ى ئاوه‌دانكردنه‌وه‌و بنیاتنانه‌وه‌ى عێراقدا و زۆرێك له شاره‌زایان و پسپۆران پێیان وایه گه‌نده‌ڵی له تیرۆر سامناكتره بۆ گه‌لانى عێراق .\nئیستا له دواى خۆپیشاندانه‌كانى شاره گه‌وره‌كانى عێراق له چه‌ند هه‌فته‌ى ڕابردوودا ئه‌وه بۆ هه‌موو خه‌ڵكى زوڵملێكراوى عێراق ڕوون بووه‌ته‌وه كه سامان و داهاته‌كانى ئه‌م وڵاته له ده‌ستى ئه‌میندا نین و ئه‌وه‌ى بیرى لێ نه‌كه‌نه‌وه هاووڵاتیانى ئه‌م وڵاته‌یه وكێشه وقه‌یرانه درێژخایه‌نه‌كان قووڵترو قورستر ده‌بن و سامان و ئیمتیازه‌ته‌كانى كاربه‌ده‌سته‌كان له هه‌ڵكشاندایه ,\nبه‌ڵام له كۆتاییدا ده‌مه‌وێت ئه‌وه بڵێم له‌م زه‌مه‌نى پێشكه‌وتنى زانست و ته‌كنۆلۆجیاى په‌یوه‌ندیه‌دا كه كونج وقوژبنى ئه‌م جیهانه‌ى گرتۆه‌ته‌وه زۆر ئه‌سته‌مه ئه‌وانه‌ى به ڕۆژى ڕووناك و به به‌رچاوى هه‌موو خه‌ڵكه‌وه 220 ملیار دۆلارى خه‌ڵكى ئه‌م ووڵاته‌یان بردووه‌و خه‌ڵكیش له ئاوا دۆخێكدا ده‌ژى كه‌له سه‌ره‌وه چه‌ند نمونه‌یه‌كى گچكه‌م لێ باسكرد وه‌كو به‌رزه‌كى بانان بۆى ده‌ربچن و به ئارامى بژین .


عه‌بدولواحد گوانی: هیچ پاساوێک نییه بۆ کوشتنی هاووڵاتیانی سیڤیل\nی مانگی نۆ ٠٣, ٢٠١١\nسه‌ر له به‌یانی ڕۆژی شه‌ممه هێزه‌کانی سوپای ئێران به چه‌کی سوک ده‌ستڕێژی گولله‌یان کردووه‌ته سه‌ر کۆچه‌رو مه‌ڕداره‌کانی کۆێستانه‌کانی ناوچه‌ی حاجی ئۆمه‌ران. به هۆی ئه‌و هێرشانه له کۆێستانه‌کانی کانی خانزات له دۆڵ سێبه‌ر فه‌رمان حه‌سه‌ن پیرداودی شوانکاری ته‌مه‌ن 16 ساڵان گیانی له ده‌ست دا.\nله‌م باره‌یه‌وه عه‌بدول واحد گوانی فه‌رمانداری چۆمان له لێدوانێکیدا بۆ ده‌نگی ئه‌مه‌ریکا گوتی " فه‌رمان حه‌سه‌ن پیرداود که مه‌ڕدار بوو شوان بوو خه‌ریکی له‌وه‌ڕاندنی مه‌ڕه‌کانی بوو و ته‌مه‌نی 16 ساڵان بوو له نزیک حاجی ئۆمه‌ران بوو به ئامانجی قه‌ناسه‌ی پاسدارانی کۆماری ئیسلامی ئێران".\nبه‌ڕێز گوانی له میانه‌ی ئه‌م وتووێژه‌دا که هاوکارمان جانی دیلان له‌گه‌ڵیدا سازی داوه ده‌شڵێت " ئه‌م جاره هیچ پاساوێک نییه بۆ ده‌وڵه‌تی ئێران پێمان بڵێت ئێمه نه‌مان زانیوه ئه‌وه کێیه و کێنییه به گومانی چه‌کدار ئه‌م گه‌نجه‌یان شه‌هید کردبێت له به‌ر ئه‌وه‌ی به نوێژی نیوه‌ڕۆ به دووربینی قه‌ناسه ئه‌م شوانه له نێو مه‌ڕه‌کانیدا کرا به ئامانج و به یه‌ک گولله بریندار بوو پاشان له ڕێی نه‌خۆشخانه شه‌هید بوو".\nده‌توانن له ڕێی کلیککردنی ئه‌و فایله ده‌نگیه‌ی سه‌روه‌ی ده‌سته چه‌پ گوێبیستی ته‌واوی وتووێژه‌که‌بن که ماوه‌که‌ی 16:30 خوله‌که


ترەمپ و هەوڵەكانی سەرۆكایەتییەكەی – چپە\nترەمپ و هەوڵەكانی سەرۆكایەتییەكەی\nبەڵام ئەم كۆدەنگیەی هەڵۆكانی كۆشكی سپی زۆری نەخایاند ئەوەش بەهۆی كۆبونەوەكەی ئێوارەی ٢٠١٩/٦/٢١ كۆشكی سپیەوە بوو.\nبەڵام دوای هەموو ئامادەكاریەكان ترەمپ بە تەلەفونێك هێرشەكە ڕادەگرێت، هۆكاری ڕاگرتنی هێرشەكەش دەگەڕێتەوە بۆ ڕاوێژی چەند ڕاوێژكارێكی ترەمپ و جینا هاسبێلی سەرۆكی دەزگای هەواڵگری CIA كە بەترەمپ ڕادەگەیەنن ئێران ڕایگەیاندوە وەڵامی دەبێت بۆ هێرشەكانی ئەمەریكا بەوەش گیانی هەزاران سەربازی ئەمەریكی لە سوریا و عێراق و كەنداو دەكەوێتە مەترسیەوە بۆیە ترەمپ بڕیار دەدات هێرشە ڕابگیرێت.\nسەرەتای كێشەی ترەمپ و :هەڵۆكان\nهەرچەند لە ئێستادا ناكۆكی قوڵ لە نێوان بۆڵتن و پۆمپیۆ و ترەمپدا هەیە بەڵام بە هۆی نزیكبونەوەی هەڵمەتی هەڵبژاردنەكانەوە ترەمپ نایەوێت ئاڵۆزی لەناو كابینەكەیدا دروست بكات و دووریان بخاتەوە بەهۆی نفوزی فراوانیانەوە لەناو كۆنگرێس و شەقامی ئەمەریكیشدا .\nبەڵام لە دوای ئەگەر هەڵبژاڕدنەوەی ترەمپ وەك سەرۆكی ئەمەریكا ڕەنگە مایك پۆمپیۆ لە كابینەكەی ترەمپ دوربخرێتەوە و لەبری ئەو گارید كۆشنەری زاوای زاوای وەك وەزیری دەرەوە دەستنیشان بكات، بەڵام مانەوەی بۆڵتن ئەگەرێكی بەهێزە چونكە ترەمپ بۆ شەڕی داهاتوو پێویستی پێیەتی مەگەر ئەوەی خۆی دەست لەكار بكێشێتەوە.\nمەسعود بارزانی: خۆزگه ئەم رۆژە له‌مێژودا ده‌سڕایه‌وه\nموچه‌ی مانگی شه‌ش ده‌ستپێده‌كات


198 جار بینراوە 20/5/2016 07:25 PM\nکەسایه‌تیه سیاسیه‌كان له كاتی به‌ریه‌كه‌وتنی ڕاسته‌و خۆ و ناڕاسته‌و خۆیاندا له‌گه‌ڵ جه‌ماوه‌ردا، جا له ڕێگای هه‌ر هۆكارێكی ده‌ركه‌وتنه‌وه بێت، به ئاگا و وشیاری باڵاوه سه‌رجه‌می ئاماژه و جوڵه و ڕه‌فتاره‌كانیان ڕێكده‌خه‌ن، به‌تایبه‌تی له كۆڕ و كۆبوونه‌وه سیاسیه‌كاندا له دانوستان و بازنه‌ی په‌یوه‌ندییه دبلۆماسی و كونسوڵی و نوێنه‌رایه‌تیه‌كاندا، چونكه ده‌وڵه‌تان تواناكانی خۆیان وه‌گه‌ڕ ده‌خه‌ن له هه‌ردوو باری (تێۆری و پراكتیكی) دا، بۆ په‌روه‌رده كردن و بارهێنانی كادیر و سیاسه‌تمه‌دار و دبلۆماتی سه‌ركه‌وتوو و لێهاتوو له سه‌ر ئاستی ده‌ره‌كی و ناوخۆیی ، یه‌كێك له خاڵه‌كانی سه‌ركه‌وتنیش له‌وه‌دا ده‌بیننه‌وه كه ئه‌ندامه‌كانیان به‌لایه‌نی كه‌مه‌وه گه‌ر هه‌موو كاتێكیش نه‌بێت ته‌نیا ئه‌و كاتانه‌ی له‌به‌ر چاوی خه‌ڵك و كامێرادان.\nبه جۆرێك جوڵه و ڕه‌فتار و لێدوان بده‌ن ، كه له‌گه‌ڵ ویست و به‌رژه‌وه‌ندی و ئارمانجی ده‌وڵه‌ته‌كه‌یان هاوته‌ریب بێته‌وه، له‌به‌ر ئه‌مه ڕه‌فتاری شیاو و گوفتاری ڕه‌وان یه‌كێكه له‌مه‌رجه بنه‌ڕه‌تیه‌كان بۆ پێوه‌ربه‌ندی كه‌سێـتی سیاسی سه‌ركه‌وتوویان، كه‌به جۆرێك ئاماژه‌كان و لێدوانه‌كانی جه‌سته ببێته هۆكاری ڕه‌نگدانه‌وه به‌سه‌ر كه‌سایه‌تی به‌هێزیانه‌وه، ده‌ركه‌وتنیان وه‌ك كه‌سانێكی به به‌زه‌یی و خودان ڕێز و خودان هێز و ده‌ركه‌وته‌ی هه‌ستی دڵسۆزی و هێمنی و په‌راوێزخستنی كۆی ناسینه‌كانی توڕه‌یی و بێزاری و بێڕێزی و شڵه‌ژاوی ... هتد به سه‌ر ڕووبه‌ری جه‌سته‌ی ده‌ركه‌وتوویانه‌وه.\nتوانای (نوسین و ده‌نگ و ڕه‌فتاری جه‌سته‌یی) وه‌ك سێ ناسینه‌ی گرنگ له ناو بازنه‌ی سیاسه‌تكردندا.\nله دنیای ئه‌مڕۆی سیاسه‌تكردندا، كه‌سێتی سیاسی سه‌ركه‌وتوو پێویسته ، هه‌ر سێ له‌م ناسینه‌یه‌ی تێدابێت، به تایبه‌تی ئه‌و سیاسه‌تمه‌دارانه‌ی له‌سه‌ر ئاستی جیهاندا خاوه‌ن پێگه و كه‌سایه‌تی تۆكمه و به‌هێزنن، به‌لاَم ده‌گونجێت له‌یه‌ككاتدا ئه‌م سێ ناسینه‌یه له كه‌سێتی سیاسیه‌كاندا ڕه‌نگ دانه‌وه‌ی نه‌بێت، ئه‌مه له ڕابردوودا به زه‌قی هه‌ستی پێده‌كرێت ده‌بینین\nپێش داهێنانی رادیۆ , زۆرینه‌ی شێوازه‌كانی په‌یوه‌ندی و گه‌یاندنی په‌یامی سیاسیه‌كان له‌میانه‌ی نوسین و له رێگه‌ی وتار و رۆژنامه وه بووه ، ئه‌مه‌ش واتای ئه‌وه‌یه ئه‌و سیاسیه‌یانه‌ی كه گفتوگۆكه‌ر و قسه‌كه‌ریكی باش و سه‌ركه‌وتوو نه‌بوون، ده‌كرا له رێگه‌ی نوسینی وتارێكی باشه‌وه له ماوه‌یه‌كی كه‌م خایه‌ندا خه‌ونی سه‌ركه‌وتن به‌ده‌ست بهێنن، به‌شترین نمونه‌ش له میژوودا تواناكای (ابراهام لینكۆلن) بووه كه تایبه‌تمه‌ندیه‌كی به‌رزی نوسینی تێدابوو.\nبه‌ڵام له سه‌رده‌می رادیۆدا مه‌سه‌له‌كه پێچه‌وانه بووه وه له‌م هێڵه نوێیه‌ی په‌یوه‌ندی كردندا بوار ره‌خسا له‌به‌رده‌م ئه‌و كه‌سانه‌ی كه ژیربێژ و قسه‌كه‌رێكی باش و زمان پاراو بوون، به تۆنی ده‌نگ و لێهاتووی قسه‌كردنیان به باشی ئه‌وه‌ی ویستیان توانیان بیگه‌یه‌نن، له نمونه‌ی ئه‌م كه‌سایه‌تیانه‌ش سیاسه‌تمه‌داری به‌ناوبانگی به‌ریتانی (وینستن چرچڵ) بوو كه به‌شیوازێكی نایاب و بێوێنه‌ی توانای ده‌ربڕینی په‌یڤه‌كانی هه‌بوو له ڕێگه‌ی ده‌نگیه‌وه، به‌لاَم له‌سه‌رده‌می ئێستادا سیاسیه‌كان به باشی له‌وه تێگه‌یشتوون كه له به‌شێكی فراواندا سیاسه‌ت په‌یوه‌سته به وێنه و ده‌ركه‌وتن و جوڵه‌ی جه‌سته‌وه, كه‌ر له‌م پێناوه‌دا ، زۆرینه‌ی سیاسیه به‌ناوبانگه‌كانی ئه‌مرۆ راوێژكاری كه‌سیان هه‌یه بۆ ڕاهێنانیان به هه‌ردوو شێوه‌ی تێۆری و پراكتیكی له زمانی جه‌سته‌دا.\nئه‌مه‌ش بۆیارمه‌تیدانییان تا به‌و شێوه‌یه ده‌ربكه‌ون كه له خه‌یاڵی خۆیاندا وێنه‌ی بۆ ده‌كێشن، نه‌ك وه‌ك شێوازی سروشتی ڕاسته‌قینه‌ی خۆیان. هه‌روه‌ك ده‌بینین به پێی گۆڕانی سه‌رده‌مه جیاوازه‌كان سیاسیه‌كانیش توانیویانه خۆیان بگۆڕن و له‌گه‌ڵ هه‌ر گۆڕانێكیشدا خۆیان بگونجێنن، گه‌ر له سه‌رده‌مانێكدا وتار نوسین به به‌هره‌یه‌كی به‌هێز دانراوه بۆ سه‌ركه‌وتن و به‌نێو ده‌نگ بوونی سیاسیه‌كان ئه‌وه له سه‌رده‌می دواتردا په‌یامه ده‌نگێگیان له ڕێگه (ڕادیۆ) وه بووه‌ته مه‌یدانی تاقیكردنه‌وه‌ی سه‌ركه‌وتنی سیاسیه‌كا بۆ ده‌رخستی ئه‌و توانا ده‌نگی و وتاردانه‌ی له ناخیاندا هه‌یه، به‌ڵام ئیستا له‌گه‌ڵ به‌ره‌و پێشچوونی هۆكاره‌كانی په‌یوه‌ندی كردن ، زمانی جه‌سته و وێنه و ده‌ركه‌وتنی شیاوی سیاسیه‌كان گرنگترین مه‌سه‌له‌یه به تایبه‌تی له شه‌سته‌كانی سه‌ده‌ی ڕابردووه و له‌گه‌ڵ په‌یدا بوون و فراوان بوونی هۆكاره بینراوه‌كانی په‌یوه‌ندی كردن.\nدیدگای جه‌ماوه‌ر بۆ په‌یامی زاره‌كی و نازاره‌كی سیاسیه‌كان\nسیاسه‌ت و كاری سیاسه‌تكردن له تێگه‌یشتنی ژماره‌یه‌كی زۆری مرۆڤه‌كاندا، به به‌دكاری و به‌دویستی و به‌دبینی و (فیزۆشیرینی)ه‌وه گرێدراوه، وه‌ك ئامرازێك وێنا ده‌كرێت كه ڕۆڵی سه‌ره‌كی ده‌سته‌به‌ركردنی (سود و قازانج و ویستی تایبه‌ت) ه‌و سه‌رخستنیه‌تی به‌سه‌ر ( سود و ویست و قازانجی گشتیدا).\nله دیگای مرۆڤه‌كانیشدا هه‌ر كه‌سایه‌تیه سیاسیه‌كانن كه به ڕۆڵی نوێنه‌رایه‌تی كردنی ئه‌م سیفه‌ته قێزه‌ون و نه‌فره‌تلێكراوانه هه‌ڵده‌ستن، هه‌ر بۆیه بابه‌تێكی نامۆ نابێت كه به‌شێك یان هه‌موو گوتاره زاره‌كیه سیاسیه‌كان جێگای باوه‌ڕی جه‌ماوه‌ر نه‌بێت، چونكه ئه‌و جه‌ماوه‌ره‌ی له ژێر سه‌ركردایه‌تی كردنی سیاسیه‌كاندان ئه‌زمونیان هه‌یه له به‌درۆ سه‌لماندنی گوتاری سیاسیه‌كان، به تایبه‌تی به‌راوردكردنی گوتاره‌كانیان له سه‌رووبه‌ندی هه‌ڵبژاردنه‌كان و دوای گه‌یشتنیان به ده‌سه‌لاَتی سیاسی .\nله‌به‌ر ئه‌م هۆكاره‌یه خه‌ڵكی زۆر جار له تێروانینان بۆ سیاسیه‌كان ئه‌وه‌ی به لایانه‌وه گرنگ نیه وته‌و په‌یامه زاره‌كیه‌كانیانه و ئه‌وه‌ی به‌لایانه‌وه گرنگه ڕامان و به‌دواداچوون و شیكردنه‌وه‌یه بۆ ئاماژه خۆنه‌ویسته‌كانی جه‌سته‌یان.\nئه‌ویش به وردبینی و سرنجدانیان له سه‌ر كۆی ئه‌ندامه‌كانی جه‌سته‌ی سیاسیه‌كان و ئاماژه شاراوه‌كانی پشتی ئه‌م ئاماژانه، ئه‌ویش له ڕێگه‌ی ( جوڵه‌ی په‌نجه ، جوڵه‌ی شان، تێڕوانینی چاوه‌كان، بزواندنی باڵ و قاچ و لێو برۆ و ... هتد،\nله‌گه‌ڵ له به‌ر چاوگرتنی شوێن و كات و ته‌مه‌ن و كلتور و ڕه‌گه‌ز و هه‌روه‌ها له‌به‌رچاوگرتنی ئاماژه‌كانی جه‌سته له كاتی قسه‌كردن و بێده‌نگی و له كاتی توڕه‌یی و هێمنی و له ناوه‌ندی فه‌رمی و نافه‌رمی و یان به ته‌نیا یان به‌ركه‌وتنیان له‌گه‌ڵ جه‌ماوه‌ر هه‌موو ئه‌مه خاڵانه بۆ لیكدانه‌وه و خوێندنه‌وه و ئه‌نجامگیری زمانی جه‌سته پێویسته كه له به‌شه‌كانی دواتردا ورتر قسه‌ی له‌سه‌ر ده‌كه‌م.\nهێز و زاڵده‌ستی له زمانی جه‌سته‌ی سیاسیه‌كاندا\nزۆرێك پێیان وایه كه‌جه‌وهه‌ری سیاسه‌ت به‌شێوه‌یه‌كی سه‌ره‌كی ده‌رباره‌ی یه‌ك چه‌مك و یه‌ك ئامانج و ستراتیژ ده‌سوڕێته‌وه كه ئه‌ویش ( به‌ده‌ستهێنانی هێز و په‌ره‌پێدان و زیاتركردن و پاراستنی ئه‌م هێزه‌یه) ، به‌ده‌ر له‌وه‌ی هه‌موو ده‌وڵه‌تێك توانا سیاسی و ئابوری و سه‌ربازی و ستراتیژیه‌كانی به‌شێوه‌یه‌كی كارا ، له خزمه‌تی قه‌به‌كردنی هێز و تواناكه‌یدا ده‌خاته گه‌ڕ بۆ ئه‌وه‌ی له‌سه‌ر ئاستی ده‌ره‌كی و ناوخۆ به چاوێكی خودان هێزه‌وه، حسابی له‌سه‌ر بكرێت و شوێن پێی خۆی له‌ناو هێڵه ئاڵۆزه‌كانی سیسته‌می نێوده‌وڵه‌تی و گه‌مه نێوده‌وڵه‌تی و ناوخۆییه‌كاندا بپارێزێت.\nبۆ ئه‌وی له لایه‌ن هێزه‌كانی ناوخۆ و ده‌ره‌كیه‌وه نه‌كرێته سوته‌مه‌نی ململانێی و پێكدادانه‌كان، به‌لاَم خۆسه‌پێنه‌ری و زیاتركردنی هێزی خۆی ته‌نیا له‌و ڕێگایانه‌وه ناگرێته‌به‌ر كه باسمكردن، به‌ڵكو و ڕه‌فتار و جوڵه‌ی نوێنه‌ره دبلۆماسی و سیاسیه ده‌ره‌كی و ناوخۆییه‌كان ، ڕۆڵێكی كارا ده‌بینێت له نمایشكردن و پیشاندانی ئه‌م هێزه‌دا، بۆیه ئه‌ركه له‌سه‌ر سیاسه‌تمه‌دار سود ئه‌ندامه‌كانی جه‌سته‌ی وه‌ربگرێت بۆ به‌كارهێنانی به‌لای ئه‌وه‌دا كه زۆرترین هێز و توانای سه‌ركه‌وتنی خۆی بۆ به‌رامبه‌ر بسه‌لمێنێ، له ڕێگه‌ی جوگرافیای زمانی جه‌سته‌یه‌وه جوگرافیای هێز و نفوی خۆی زیاد بكات و تا ببێته مامۆستایه‌كی هونه‌ری و كارامه‌ی سه‌ركه‌وتوو تا هه‌لی بردنه‌وه‌ی خۆی دۆڕاندنی به‌رامبه‌ر له گه‌مه سیاسی و دانوستانیه‌كاندا مسۆگه‌ر بكات، ده‌كرێت نوێنه‌رێكی دبلۆماسی له ڕێگه‌ی یه‌ك ئاماژه‌ی بچوكه‌وه زاڵده‌ستی و هێزی خۆی به‌سه‌ر به‌رامبه‌ردا بسه‌لمێنیت.\nهه‌ر وه‌ك چۆن نوێنه‌ری دبلۆماسی ڕه‌فتاره‌كانی به درێژكراوه‌ی كاری ده‌وڵه‌ت داده‌نرێن بۆیه ده‌ركه‌وتنیشی وه‌ك كه‌سێكی به‌هێز به واتای ده‌ركه‌وتنی هێزی ده‌وڵه‌ته‌كه‌ی دێت، هه‌ر چه‌نده ئه‌و ده‌وڵه‌ته له ڕووی توانی سه‌ربازی و سیاسی و سابوریشه‌وه لاواز بیت له و ده‌وڵه‌ته‌ی كه له‌به‌رامبه‌ردا نوێنه‌رێك نوێنه‌رایه‌تی ده‌كات، باشترین نمونه ده‌ركه‌وتنی ئۆباما و سیاسیه‌كی سعودی بوو له ساڵی پاردا ، كه شێوازی ته‌وقه‌كردنی كه‌سایه‌تیه سعودیه‌كه به شێوه‌یه‌ك بوو كه ته‌واو سه‌لماندبووی كه به‌سه‌ر لایه‌نی به‌رامبه‌ردا زاڵه كه ئه‌ویش( ئۆباما) بوو سه‌رۆكی به‌هێِزترین ده‌وڵه‌تی جیهان له بواری سیاسی و ئابوری و سه‌ربازی ته‌كنه‌لۆجی و ... هتد، له دوای كۆبوونه‌وه‌یه‌كان ده‌رباره‌ی نه‌وت و وزه له كۆتایی كۆبوونه‌وه‌كه‌دا به‌م شێوه‌یه كه‌سایه‌تیه سیاسیه (سعودیه)كه ده‌ستی ئۆبامای گرت له كاتی ته‌وقه‌كردندا كه ده‌ستی خۆی زاڵكرد به‌سه‌ریدا ، زۆرینه‌ی شاره‌زایانی زمانی جه‌سته به سه‌ركه‌وتنی سعودیه و ده‌وڵه‌تانی كه‌نداو به سه‌ر ئه‌مریكادا لێكیان دایه‌وه.\nپێویسته ئه‌وه بوترێت كه كاراترین ئه‌ندامی جه‌سته كه بۆ مه‌به‌ستی زاڵده‌ستی هێز به‌كار بهێندرێت( جوڵه‌ی په‌نجه‌كان و ده‌سته‌كان و چاوه‌كان)ه، كه باشترین ئه‌ندامن له ئه‌ندامه‌كانی جه‌سته كه خۆ نه‌ویستانه بۆ مه‌به‌ستی هه‌ڕه‌شه و توڕه‌یی و هێز به‌كار دێن له لایه‌ن سیاسیه‌كانه‌وه له پێش هه‌موشیانه‌وه جوڵه‌ی په‌نجه‌كان به تایبه‌تی به‌رزكردنه‌وه‌ی به‌نجه‌ی شایه‌تمان یان سوڕاندنی بۆ لایه‌نی به‌رامبه‌ر.\nسیاسیه‌كان و ساخته‌كاریان له بواری زمانی جه‌سته‌دا\nسیاسیه‌كان باش له‌وه تێگه‌یشتوون كه بێده‌نگبوونیشان جۆرێكه له قسه‌كردن، ئه‌مه به‌ده‌ر له‌وه‌ی خه‌ڵكیش له‌وه حاڵی بوون كه زمانی جه‌سته‌ی سیاسیه‌كان هاوئاهه‌نگ نیه له‌گه‌ڵ ویست و نیازه درۆینه‌كانیاندا ، بۆیه له هه‌وڵی ئه‌وه‌دان ئه‌و تایبه‌تمه‌دییه جه‌سته‌ییانه له خۆیاندا پاك بكه‌نه‌وه كه كه له كاتی ( توڕه‌یی و شڵه‌ژان و درۆكردن و بێزاری و بێتاقه‌تیدا) لێیان دێنه ده‌نگ نیازه ڕاستینه‌كانیان ده‌رده‌خه‌ن، هه‌ر بۆیه سیاسیه‌كان له‌گه‌ڵ خۆیان ده‌جه‌نگن له پێناو پێچه‌وانه‌كردنه‌وه‌ی ئه‌و هاوكێشه‌یه‌دا كه پێی وایه ( زمانی جه‌سته ئه‌و زمانه‌یه كه ئه‌وه‌ی مێشك بیری لێده‌كاته‌وه ده‌ری ده‌خات و ئه‌وه‌ی زمان نایه‌وێت بیلێت ئه‌م ده‌یدركێنیت) بۆیه تێده‌كۆشن بۆ دۆزینه‌وه‌ی هاوسه‌نگی له نێوان زمانی زاره‌كی و نازاره‌كیدا، كه ئه‌م پرۆسه‌یه‌ش پێی ده‌وترێت( ساخته‌كردن له زمانی جه‌سته‌دا) كه ئه‌مه‌ش كه‌سی زیره‌ك و وریا و لێزانی ده‌وێت بۆ به‌كارهێنانی جموجۆڵ و هه‌ڵوێسته‌كانی بۆ ڕووبه‌ڕووبوونه‌وه‌ی بارودۆخه نه‌خوازراوه‌كان به جوڵه و ده‌ركه‌وتنێكی له سه‌ر خۆ و نه‌رم و سرنجڕاكێشه‌وه، ئه‌م كاره‌ش ئه‌نجامدانی زۆر ئه‌سته‌مه و توێژه‌رانی بورای زمانی جه‌سته پێیان وایه جڵه‌و دان و سه‌ركردایه‌تی كردنی زمانی جه‌سته كارێكی سه‌خته و ئه‌و سیاسیانه‌ی خوازیاری ئه كاره‌ن پێویسته ڕاهێنانی و په‌روه‌رده‌ی زۆر بكرێن هه‌تا به‌سه‌ر ڕووبه‌ری جه‌سته‌یانه‌وه گوڵبژێری ئه‌و ئاماژانه بكه‌ن كه ده‌یان كاته كه‌سێكی سه‌ركه‌وتوو له مه‌یدانی سیاسیدا، به‌ڵام ئه‌م كاره بۆ كاتیه و مرۆڤ ناتوانێت به ته‌واوی جڵه‌وگیری زمانی جه‌سته‌ی بكات چونكه له نێوان جڵه‌و گیری قسه‌كردن و جوڵه‌كردندا سه‌ری لێده‌شێوێت، هه‌ر بۆیه زۆر له سیاسیه‌كان كاتێك ناتوانن زاڵ بن به‌سه‌ر زمانی جه‌سته‌یاندا میكانیزمی تر به‌كار ده‌هێنن.\nبۆ ئه‌وه‌ی ڕووكارێكی نه‌ویستراویان نه‌بێت بۆ نمونه، ده‌ربڕینی چاوه‌كانی پۆتین به شێوه‌یه‌كه زۆرجار ناتوانێت ئه‌و ئاماژه نه‌رێنیانه‌ی چاوی كۆنترۆِل بكات كه زیاتر وه‌ك سیخوڕێك ده‌رده‌كه‌وێت به حوكمی كاركردنی له ده‌زگای هه‌وڵگری ڕووسی بۆیه له هه‌ندئ بورادا ناچاره چاویلكه‌ی ڕه‌ش بكاته چاوی.\nنمونه‌یه‌كی تر(نیكۆلاَ ساركوزی)سه‌رۆكی پێِشووی فه‌ڕه‌نسا به هۆی كورتی (بالاَ)یه‌وه زۆر جار بۆ ئه‌وه‌ی وه‌ك سیاسیه‌كی به‌رز و خاوه‌ن هێز ده‌ربكه‌وێت له‌سه‌رئه‌و (مه‌نه‌سه)یه‌ی قسه‌ی له‌سه‌ر ده‌كرد، زیاتر له ( 17) سم به‌رزكه‌ره‌وه‌ی بۆ قاچه‌كانی داده‌نا، به‌لاَم ئۆباما وه‌ك به‌رزترین سه‌رۆكی دنیا به شێوه‌ی سروشتی خۆی كاتی وه‌ستانیدا، بێ هیچ به‌رزكه‌ره‌وه‌یه‌ك لێدوانی ده‌دا.


وه‌زاره‌تی شه‌هیدان له حه‌ڤده‌هه‌مین ساڵیادی كرده‌وه تیرۆریستییه‌كه‌ی یه‌كی شوباتدا ڕاگه‌یێندراوێكی بڵاوكرده‌وه\nوه‌زاره‌تی كاروباری شه‌هیدان و ئه‌نفالكراوان، له حه‌ڤده‌هه‌مین ساڵیادی كرده‌وه تیرۆریستیه‌كه‌ی یه‌كی شوباتدا، ڕاگه‌یاندراوێكی بڵاو كرده‌وه و دووپات كراوه‌ته‌وه، خوێنى شەهیدان و قوربانییەکانی كاره‌ساته‌كه، بوونە هەوێنى زیاتر بەهێزکردنى گیانى پێکەوەژیان و تەبایى و یەکێتى ڕیزەکانى گەلى کوردستان.\nله ڕاگه‌یاندراوی وه‌زاره‌تی كاروباری شه‌هیدان و ئه‌نفالكراوانی حكوومه‌تی هه‌رێمی كوردستاندا، ئاماژه به‌وه كراوه، حه‌ڤده ساڵ لەمەوبەر و لەڕۆژى یه‌كی شوباتى ساڵى 2004دا، تیرۆریستانى دوژمنى ئارامى و پێکەوە ژیان لە دوو کردەوەى خۆکوژیدا، كه هەردوو لقى 2ى پارتى دیموکراتى کوردستان و مەڵبەندى 3ى یەکێتى نیشتیمانى کوردستان لە شارى هەولێرى پایتەختى هەرێمى کوردستان كرد به ئامانج، 103 بەرپرسى حکوومى و سەرکردە و کادیر و پێشمەرگە و ئەندامانى هەردوو حزب و هاوڵاتییانیان شەهید کرد و ژمارەیەکى تریش بریندار بوون.\nسه‌رنج خراوه‌ته سه‌ر ئه‌وه‌ش، كه گەر چى تیرۆریستان بەو کارەیان ئامانجیان تێکدانى ئاشتى و گیانى لێبوردەیى و خۆشیەکانى جەژن بوو، بەڵام "خوێنى شەهیدان و قوربانییەکان بوونە هەوێنى زیاتر بەهێزکردنى گیانى پێکەوەژیان و تەبایى و یەکێتى ڕیزەکانى گەلى کوردستان، نەک هەرهێندە، بەڵکوو ئیرادەى بەرگرى و قارەمانێتى هێزی پێشمه‌رگه لە کوردستان پاش چەند ساڵێک داستانى مەزنى لە ڕووبەڕووبونەوەى گەورەترین ڕێکخراوى تیرۆریستى تۆمارکرد و لە برى جیهان شەڕى تیرۆریستانى داعشى کرد، بە جۆرێک کە مرۆڤایەتى بە شانازییەوە ئاماژەى پێ دەکات.\nوه‌زاره‌تی كاروباری شه‌هیدان، ئاماژه به‌وه‌ش ده‌كا ، ئەمساڵیش کە یادى شەهیدانى ئەوکارەساتە دەکەینەوە لەگەڵ ناردنى دروود بۆ گیانى شەهیدانى کوردستان، گەل و حکوومەتى هەرێمى کوردستان شانازى بە ئاسایش و ئارامى کوردستان و خۆڕاگرى لە ئاست هەموو کارەسات و قەیرانەکان دەکات.\nله ڕاگه‌یاندراوه‌كه‌دا، ئاشكراش كراوه، گه‌رچى بەهۆى بارودۆخى تەندروستى و بە ئامانجى پاراستنى تەندروستیى کەسوکارى شەهیدەکان، ڕێوڕه‌سمی تایبەت بەو یادە رێک ناخرێت، بەڵام "بیرەوەریی شەهیدان بەرز و زیندوو ڕادەگرین و وەک هەمیشە خزمەتگوزارى کەسوکارى سەربەرزیان و تۆمارى سەروەرییەکانیانین".\n« مه‌كته‌بی سیاسی YNDK ساڵیادی دامەزراندنی PKRK پیرۆز دەكات سكرتێری گشتیی YNDK ساڵیادی دامەزراندنی پارتی كرێكاران و رەنجدەرانی كوردستان PKRK پیرۆز دەكات »


’’هەمووان شۆک بوو بوون’’\nڕاوێژکارێکی ئەشرەف غەنی، سەرۆکی پێشووی ئەفغانستان چەند نهێنییەکی پشت هەڵهاتنی ناوبراو بۆ ئۆزبەکستان و دواتر فڕینی بەرەو ئیمارات ئاشکرا دەکات کاتێک چەکدارانی تاڵیبان گەیشتنە دەروازەکانی کابوڵی پایتەخت.\nئاژانسی هەواڵیی CNNی ئەمریکی لەزاری سەرچاوەیەک کە ڕاوێژکاری سەرۆک بووە ڕایگەیاند، غەنی و ڕاوێژکارەکانی لە پێشڕەوی خێرای تاڵیبان بەرەو کابول شۆک بوو بوون و دەڵێت، "غەنی ئامادەی گەیشتنی چەکدارانی تاڵیبان نەبوو بەو زووییە، بۆیە تەنها بەو جلانەی کە لەبەریدا بوو هەڵهات".\nئەو سەرچاوەیە وتیشی، "ئەندامێکی باڵای حکومەتەکەى غەنی لە کابول لەگەڵ ئەندامێکی باڵای گروپێکی هاوپەیمانی هەردوو بزوتنەوەى تاڵیبان و قاعیدە کۆبووبوویەوە و بە ڕاشکاوی پێی وتبوو کە حکومەت پێویستە واز بهێنێت و دەستلەکاربکێشێتەوە".\nسەرچاوەکە ئاماژەی بۆ ئەوەشکرد، "چەند ڕۆژێک پێش هاتنی تاڵیبان بۆ کابوڵ، ئێمە کارمان دەکرد لەسەر ڕێککەوتنێک لەگەڵ ئەمریکا بۆ ئەوەی بە ئاشتی دەسەڵات ڕادەستی حکومەتێکی گشتگیر بکرێت و سەرۆک غەنیش دەستلەکاربکێشێتەوە".\nئاشکراشی کرد کە "دانوستانەکان بەردەوام بوون کاتێک تاڵیبان لە چەند قۆڵێکەوە هاتە ناو کابوڵ، دەزگای هەواڵگریش هەواڵیان دا کە پێشڕەوییەکانی تاڵیبان دوژمنکارانەیە" و باسی لەوەشکرد کە "دەزگای هەواڵگری زیاتر لە ساڵێک بوو زانیاری دابوو کە ئەگەر تاڵیبان بگاتە کابوڵ سەرۆک کۆمار دەکوژێت."\nسەرچاوەکە ئەوەشی ئاشکرا کرد کە ئەمروڵا صالح، جێگری سەرۆکی ئەفغانستان بەیانی ڕۆژی یەکشەممە هەڵات و بەرەو باکوری دۆڵی پەنجەشیر ڕای کرد، هەروەها کەمێک دوای ئەوەی لە دەرەوەی کۆشک تەقە کرا چەندین کەسی دیکەش هەڵهاتن و دۆخەکە تێکچوو، چەندین کارمەندی هێزەکانی ئاسایشیش شوێنەکانیان بەجێهێشت.\nوتیشی، "سەرۆک ئەشرەفی غەنی بەپەلە وڵاتی بەجێهێشت،" ئەو چوو بۆ ناوچەی ترمز لە ئۆزبەکستان، شەوێک لەوێ مایەوە و پاشان لەوێوە بەرەو ئیمارات هەڵهات، ئەو هیچ بڕە پارەیەکی پێ نەبووە، تەنها بەو جلانەوە ڕۆشت کە لەبەری بوون".\nزیاتر بخوێنەوە: سەرۆکی هەڵهاتووی ئەفغانستان باس لە بابەتی بردنەدەرەوەى چوار ئۆتۆمبێل پارە دەکات\nهەروەها هاتووە، "کاتێک بۆمان ڕوون بوویەوە کە ناتوانین بۆ ماوەیەکی درێژ پارێزگاری لە کابوڵ بکەین، تەوەری سەرەکی گفتوگۆکان ئەوە بوو کە چۆن کابوڵ و خەڵکەکەى پارێزراو بێت... خەمی دروستبوونی جەنگمان هەبوو لە شارێکی شەش ملیۆن کەسیدا، ئێمە دەمانزانی ئەگەر غەنی بڕوات چەکەکان بێدەنگ دەبن".\nئەو سەرچاوەیە کاتێک پرسیاری لێکرا لەسەر هەڵوێستی ئەمریکا لەسەر ئەشرەف غەنی وتی، "ئەوان داوایان لێ نەکرد دەست لەکاربکێشێتەوە، بەڵام پلانێک هەبوو بۆ ئەنجامدانی بەپەلەی دانوستانەکان، هەروەها تیمێکی دانوستانیشی ڕەوانەى دەوحە کردبوو بۆئەوەى دەسەڵات بە شێوەیەکی ئاشتیانە ڕادەستی حکومەتێکی گشتگیر بکرێت."\n"بڕیاربوو ڕۆژی دووشەممە تیمەکە بڕوات بۆ دانوستان، بەڵام کابوڵ ڕۆژی یەکشەممە کەوت، ئێمە تا دوا خولەک کارمان لەگەڵ ئەمریکییەکان".\nئەشرفە غەنی بەهۆی جێهێشتنی ئەفغانییەکان لە چارەنووسێکی نادیاردا ڕەخنەی زۆری لێ گیرا، ناوبراو ئەو ڕاپۆرتانەی ڕەتکردەوە کە باس لەوە دەکەن بە ملیۆنان دۆلار پارەی حکومەتی لەگەڵ خۆی بردووە بۆ ئیمارات و چوارشەممەی ڕابردوو لە پەیامێکیدا لە فەیسبووک ڕایگەیاند، ئەو وڵات بەجێ هێشتووە بۆ ئەوەی خۆی لەخوێنڕشتن بەدوور بگرێت و بە جل و پێڵاوەکانییەوە هەڵهاتووە.


◄ Sonuç: Found 498, page 1 of 50 Items per page: 🗐 1 🗐 5 🗐 10 🗐 25 🗐 50 🗐 100\n✌ (Fîdan Yalçin (Jiyanda Çarçela Şehitler\n📅 Da eklendi Nov 13 2015 2:07AM\n👁 Bu başlık 1,278 defa görüntülendi\nNavê tevgerî : Jiyanda Çarçela Navê rast : Fîdan [ Daha... 👁] ✖ ✖ 0 0 ✔ 70% ✍ S.E. 13-11-2015 2:07:40\n✌ (HOZAN SERHED ÇIFTÇI (ŞOREŞ AZAD Şehitler\n📅 Da eklendi Apr 7 2016 12:04AM\nNav û Paşnav: ŞOREŞ AZAD Navê Rast û Paşnav: HOZA [ Daha... 👁] ✖ ✖ 0 0 ✔ 70% ✍ S.E. 7-4-2016 0:04:51\n✌ (Leyla Yekit ( Aryen Umut Colemêrg Şehitler\n📅 Da eklendi Nov 13 2015 1:58AM\n👁 Bu başlık 1,443 defa görüntülendi\nNavê tevgerî : Aryen Umut Colemêrg Navê rast : Le [ Daha... 👁] ✖ ✖ 0 0 ✔ 70% ✍ S.E. 13-11-2015 1:58:58\n👁 Bu başlık 11,709 defa görüntülendi\n📅 01-09-2017 Tarih ve olay\n📅 Da eklendi Sep 1 2017 12:00AM\n👁 Bu başlık 11,851 defa görüntülendi\nباکووری کوردستان - هەپەگە ڕایگەیاند:لە هەنگاوی شۆ [ Daha... 👁] ✖ ✖ 3 6 ✔ 99% ✍ H.B. 1-9-2017 0:00:00\n📅 01-10-2016 Tarih ve olay\n📅 Da eklendi Oct 1 2016 10:34AM\n👁 Bu başlık 7,517 defa görüntülendi\n- پارێزگاری ئامەد لە باکوری کوردستان قەدەغەی هاتوچ [ Daha... 👁] ✖ ✖ 3 5 ✔ 99% ✍ H.B. 1-10-2016 10:34:26\n👁 Bu başlık 11,506 defa görüntülendi\n👁 Bu başlık 2,956 defa görüntülendi\n📅 02-02-2017 Tarih ve olay\n📅 Da eklendi Feb 2 2017 8:33PM\n- بەرپرسی بەشی دەستەی گواستنەوەی سوید رایگەیاند، ز [ Daha... 👁] ✖ ✖ 0 2 ✔ 98% ✍ H.B. 2-2-2017 20:33:50\n📅 02-04-2018 Tarih ve olay\n📅 Da eklendi Apr 2 2018 12:00AM\nباکووری کوردستان - ناوەندی راگەیاندنی هێزەکانی پا [ Daha... 👁] ✖ ✖ 14 35 ✔ 99% ✍ H.B. 2-4-2018 0:00:00


چارەنووسی گیراوێکی ناوچەی سەردەشت ناڕوونە – چاونیوز\nچاونیوز: چارەنووسی هاونیشتمانییەکی کورد بە ناوی “خدر عەزیزی” خەڵکی گوندی “بێورانی خوارێـ”ـی سەربە شاری سەردەشت، پاش دەسبەسەرکرانی لەلایەن هێزە ئەمنییەتییەکانەوە، ناڕوونە.\nئەو هاووڵاتییە کوردە، ڕۆژی چوارشەممە ٨ی گەلاوێژ، بە بێ بەڵگەی حوکمی قەزایی، لەلایەن هێزە ئەمنییەتییەکانەوە دەسبەسەر کرا و هەتا ئێستا بەدواچوونی بنەماڵەی ئەو هاووڵاتییە کوردە، بۆ ئاگاداربوون لە چارەنووس و هوکاری دەسبەسەر کرانی بێئاکام ماوەتەوە.\nهێزە ئەمنییەتییەکان پاش دەسبەسەر کردنی ئەو هاووڵاتییە کوردە، ناوبراویان بۆ شوێنێکی نادیاڕ ڕاگواستووە.\nخدر، عەزیزی، سەردەشت، دەسبەسەرکراو، چاونیوز\t2020-08-12\nتاگەکانی بابەتخدر، عەزیزی، سەردەشت، دەسبەسەرکراو، چاونیوز


ماموستایەکا زانكۆیا پۆلیتەکنیکى یا دهۆک بو ئەنداما جڤاتا نوینه‌رێن عێراقێ :: Duhok Polytechnic University\nماموستایەکا زانكۆیا پۆلیتەکنیکى یا دهۆک بو ئەنداما جڤاتا نوینه‌رێن عێراقێ\nماموستایا زانکۆیا پۆلیتەکنیکى یا دهۆک – پەیمانگەها تەکنیکى دهۆک شیا د هەلبژارتنێن پێشوەخت یێن جڤاتا نوینەرێن عیراقێ دا دەنگێن پێدڤى بدەست خوڤە بینیت و ببیتە ئەنداما جڤاتا نوینەرێن عیراقێ\nل دویف راگەهاندێن دەستپێکى یێن ئەنجامێن هەلبژارتنێن پێشوەختێن جڤاتا نوینەرێن عیراقێ ئەوێن ل روژا ١٠/١٠ ئەف سالە هاتینە بڕێڤەبرن، ئەڤین سلیم مزیرى پروفیسورا هاریکار ل زانکۆیا پۆلیتەکنیکى یا دهۆک – پەیمانگەها تەکنیکى دهۆک شیا دەنگێن پێدڤى بدەست خوڤە بینیت و کورسیەکا پەرلەمانێ عیراقێ بو لیستا پارتى دیموکراتى کوردستان مسوگەر بکەت، دەمێ ب ژمارەیا ٢٥ ل بازنەیێ ئێک خو کاندید کرى.\nئەڤین سلیم نورى پروفیسورا هاریکار د بیاڤێ کارگێرى کار دا و ب بسپوریا کارگێرى بازارگەرى، دبیتە ئێک ژ ماموستایێن چالاک و بەهرەمەند یێن زانکویێ و دچەندین بوارێن جودا جودا یێن کارگێریێ دا کارکریە وەک سەروکا بەشکا کارگێرى کار بو ل پەیمانگەها تەکنیکى کارگیرى، و هەردیسان هاریکارا راگرێ کولیژا تەکنیکى کارگێرى، هاریکارا راگرێ پەیمانگەها تەکنیکی دهوک، زێدەبارى وێ چەندى کو گەلەک جارا پشکدارا د بەرنامەیێن دەزگەهێن راگەهاندنێ دا کریە وەک شروڤەکار و بسپورا کارگێرى بازارگەرى، و شیایە ب رێکا تایبەتمەندیا خو خزمەتا جڤاکى بکەت، و لسەر هەلبژارتنا خانما نافهاتى بو جڤاتا نوینەرێن عیراقێ و دپەیوەندیەکا تلفونى دا بو مالپەرێ فەرمى یێ زانکۆیا پۆلیتەکنیکى یا دهۆک ، ئەڤین سەلیم گوت: زانکۆیا پۆلیتەکنیکى یا دهۆک رولەکێ مەزن و بەرچاف یێ دشیانێن من یێن زانستى و ئەکادیمى دا هەى و شانازیێ ب ئەوان دەمان دبەم یێن من خزمەتا زانکۆیێ و جڤاکى کرى و هەردەم دێ بزاڤێ کەم داخوازا بدەستڤەئینانا مافێن گەلێ کوردستانێ بکەم و سوپاسیا زانکۆیێ دکەم بو خەمخورى و پشتەڤانیا وان یا بەردەوام هەر ژ دەستپێکا هەلبژارتنا من بۆ جڤاتا نورێنەرێن عیراقێ.\nسەروکاتیا زانکۆیا پۆلیتەکنیکى یا دهۆک بیروزباهیێن سەرکەفتنێ ل ماموستایا زانکۆیێ ئەڤین سەلیم دکەت و شانازیێ ب وێ چەندێ دکەین کو ماموستایێن زانکۆیا پۆلیتەکنیکى یا دهۆک دشێن دبوارێن جودا جودا دا سەرکەفتن و پێشڤەچونێن مەزن و گرنک ب دەستخوڤە بینن و ببنە نوینەرێن جڤاکێ ل هەرێما کوردستانێ و عیراقێ.


ســـەبـارەت بە جــێـی کــــۆبـوونـەوەکـە (sorani) | Kulturarv Västmanland\nHem > ســـەبـارەت بە جــێـی کــــۆبـوونـەوەکـە (sorani)\nســـەبـارەت بە جــێـی کــــۆبـوونـەوەکـە (sorani)\nدارایی Kulturarv Västmanland لە لایەن Region Västmanland و کومۆنەکانی هەرێمەوە دابین دەکرێ. شــــوێـنی وێـبــەکە لە لایەن موزەخانەی Västmanlands län بە هاوکاری لەگەڵ بەشی ئەرشیڤ، کـتـێـبخانە، مووزەخانە و کۆمەڵە و یانەکانەوە بەڕێوەدەچێ. لە Kulturarv Västmanland مرۆڤ دەتوانێ ئەم چالاکییانە بکا:\nلێکۆڵینەوە لە میراتی کولتووریی هەرێمەکە لە ڕێگای دەقەکان و یان لە ڕێگای لینکەکان واتە ئاڵقەکانی شوێنەجۆراوجۆرەکانی وێـب.\nمرۆڤ دەتوانێ لە ڕێگای جۆراوجۆرەوە وەکوو بۆ نموونە سەرچاوەکانی کۆمپیووتەر، کومونەکان، ڕێکخراوەکان و بابەتەکان بە دووای ئەوشتانەدا بگەڕێ کە مەبەستییەتی\nپۆلێنکردنی بابەتەکان و دابەشکردنیان بە پێی جۆری باسەکە بۆ نموونە بابەت، ئەرشیڤ، مووزەخانە و کتێبخانە\nبە شێوەیەکی ئاسان دۆزینەوەی زانیاری ئەوتۆ کە پیوەندی هەبێ بە مامۆستا یان تەلەبەوە\nڕێنوێنی و ئامۆژگاری سەبارەت بە دیجیتالکردنی بابەتەکەی خۆت و رێساکانی ئەم کارە\nگفتوگۆ لەسەر پرســەکانـی میراتی کولتووری لەگەڵ ئەو کەسانەی کە زەوقی ئەم کارەیان هەبێ و پەیداکردنی دۆستای تازە لەم بووارەدا\nمیراتی کولتووری خۆت بخەیتە بەر چـاوی خەڵکانی ترەوە\nناردنی ئامۆژگاری ولینک بۆ کەسانی دیکە\nناردنی تێـکست واتە دەق بۆ بڵاوکردنەوە\nخوێندنەوە سەبارەت بە پڕۆژەی میراتی کولتووری کە لە ئارادان و بڵاوکردنەوەی زانیاری سەبارەت بە پرۆژەی میراتی کولتووری خۆت\nخوێندنەوە سەبارەت بە رووداوی گرنگی بوواری میراتی کولتووری کە لە ئارادان و بڵاوکردنەوەی زانیاری سەبارەت بە چالاکیی میراتی کولتووریی خۆت\nئامۆژگاریدان سەبارەت بە رووداوی تازە\nناردنی راو و بۆچوونی خۆت\nمەبەست لەم شوێنی وێـبـە ئەوەیە کە ئێوە دەستتان بگاتە میراتی کولتووری هەرێم لە ڕێگای دیجیتالەوە. ئەم شوێنە یارمەتیدەردەبێ بۆ زیادکردن و پاراستنی میراتی کولتووریی هەرێم. بە کورتی شوێنێکە بۆ ئەوەی ئێوە بتوانن موناقەشە بکەن و پێوەندی تازە بدۆزنەوە و بە شێوەی جۆراوجۆر میراتی کولتووریی خۆتان بخەنە بەر دەست. ئامانج ئەوەیە کە ڕادەی زانیاری و تێگەیشتن لە میراتی کولتووریی ڤـێســـتـمـانــلاند بەرزتر بکرێتەوە.\nKulturarv Västmanland لە لایەن Norrlands-IT, Umeå och Storleden AB, Norrköping و بە هاوکاری لەگەڵ Emelie Söderlund Design, Västerås و هەروەها لەگەڵ Länsstyrelsen i Västmanlands län و لەگەڵ مووزەخانەی هەرێمی ڤـێسـتـمـانـلاند و کومونەکانی هەرێمەکە.\nیــارمـەتــیــمـان بـدەن کـە بـاشـــتــر بـیـن\nKulturarv Västmanland لە قـۆناخــی پێـکـهـاتـنــدایە. بۆ ئەوەی ئێمە بتوانین شوێنی وێـبـەکە بە گوێرەی پێداویستییەکانی ئێـوە گەشە پێبدەین پێویستیمان بە بەشداری ئێوە هەیە. پـەنـجەی پـێـوەنـێـن و فشاری بدەن و بـۆچـوونـەکـانــی خـۆتـان بـنـووسن.


تاقیکردنەوەی پشتێن ڕەش بۆ ئاستەکان ئەنجامدرا\n2017-12-04 [05:53 AM]\nئەمڕۆ لە شاری ھەولێر بە بەشداری ٦٥ یاریزانی تیپ و یانەکانی شاری ھەولێر و دەروبەری تاقیکردنەوەی پشتێن ڕەش – ئاستی دانەکان ئەنجامدرا.\nئەحمەد محەممەد گەردی سەرۆکی یەکێتی کاراتی ھەولێر لە لێدوانێک ڕایگەیاند: ڕێکەوتی ٤/١٢/٢٠١٧ بە بەشداری ٦٥ یاریزانی تیپ و یانەکانی شاری ھەولێر و دەروبەری تاقیکردنەوەی پشتێن ڕەش – ئاستی دانەکان ئەنجامدرا. تاقیکردنەوەکە لە ھۆلی کاراتی یانەی ھێرش و لە لایەن د. تێرس عەدیشۆ، نوێنەری ڕیگەپێدراوی یابان بۆ تاقیکردنەوەی پشتێن ڕەش لە عێراق و ھەرێمی کوردستان ئەنجام درا و دواتر بڕوانامەی یابانی – نێودەوڵەتی بەسەر سەرکەوتووەکان دابەش دەکرێت.\nگوتیشی: د. تێرس عەدیشۆ دەتوانێ تا دانی شەش تاقیکردنەوە ئەنجام بدات و لەم تاقیکردنەوەیەدا ئێمە تا دانی یەک تا دانی چوار یاریزانمان ھەیە کە تاقیکردنەوە ئەنجام بدات و ئەمەش جێگەی دڵخۆشیمانە کە توانیمانە بە ھاوکاری ھەموو لایەک یاریزانمان بگەنە ئاستێک کە تاقیکردنەوەی دان چوار ئەنجام بدەن و بەمە ڕۆژ بە ڕۆژ یاری کاراتی بە تایبەتی لە ھەولێر و لە بە گشتی کوردستان بەرەوپێش دەچێت و ئاستی یاریزانەکانمان بەرزدەبێتەوە.\nجێگەی ئاماژەیە ساڵی جارێک ئەم تاقیکردنەوەیە ئەنجام دەدرێت و دوای ئەوی رۆژی ھەینی لە سلێمانی تاقیکردنەوەکە ئەنجامدرا، دوێنێ ئەم تاقیکردنەوەیە لە ھەولێر ئەنجامدرا و یاریزان کە دەست بە یاری کاراتی دەکات بە پشتێن سپی دەست پێدکات و دوای وەرگرتنی پشتێنی زەرد، پرتەقالی، سەوز، شین، قاوەیی دەتوانێ تاقیکردنەوە بۆ شتێن ڕەش – دان یەک ئەنجام بدات و لە تاقیکردنەوەکان سێ بەش لە خۆ دەگرێت: کاتا، کۆمیتە (جەنگی بەرامبەر)، کیھۆن (تەکنیک و بنەماکانی کاراتی)، و دەبێت یاریزان لە ھەر سێ بەشدا ئەنجامی پێویست بەدەست بھێنێت.


https://1baiser.com هاوپەیمانی دەبێت بە سیستمی هاوسەرۆكی |\nHome سەرەکی هاوپەیمانی دەبێت بە سیستمی هاوسەرۆكی\n130 كادری باڵایان دەچنەوە ناو یەكێتییەوە\nلە پاش گەڕانەوەی بەرهەم ساڵح، سەرۆكی پێشووی هاوپەیمانی بۆ دیموكراسی و دادپەروەری بۆ ناو یەكێتیی، 130 كادری باڵای ئەو حزبەش دەچنەوە ناو یەكێتیی و ئیسلامییەكانیش دەبنە باڵادەست لە هاوپەیمانی و سیستمی بەڕێوەبردنیشی دەكەنە هاوسەرۆكی.\nئەندامێكی ئەنجوومەنی بەڕێوەبردنی هاوپەیمانی بۆ دیموكراسی و دادپەورەی، كە نەیویست ناوی ئاشكرا بكرێت بۆ ״ئاژانس״ وتی: ״130 كادری باڵا كە تاكو ئێستا لەنێو دامەزراوەكانی هاوپەیمانیدا بەرپرسیارێتییان هەیە لە سەرجەم سنوورەكان، پێش ئەنجامدانی هەڵبژاردنی پەرلەمانی كوردستان دەست لە كار دەكێشنەوە و دەچنە نێو ڕیزەكانی یەكێتیی و زۆرینەیان ئەوانە بوون كە پێشتر لە ناو یەكێتییدا بوون״.\nبڕیارە بۆ داهاتوو بەڕێوەبردنی هاوپەیمانی بۆ دیموكراسی و دادپەروەری بكەوێتە دەست ئەو ئیسلامییانەی پێشتر لە یەكگرتوو و كۆمەڵی ئیسلامی جیا بوونەتەوە.\nئەو بەرپرسەی هاوپەویمانی سەبارەت بە ئاییندەی سەرۆكایەتیی حزبەكەی دەڵێت: ״بڕیارە بەم نزیكانە كۆبوونەوەیەكی گشتیی ئەندامان ئەنجام بدرێت، بە مەبەستی یەكلابوونەوە لە دیاریكردنی ڕۆژی كۆنگرە و كاركردن بۆ پڕكردنەوەی بۆشاییەكانی ناو هاوپەیمانی، زۆرترین بۆچوونیش لە نێو هاوپەیمانیدا ئەوەیە كە هەمان ئەزموونی سەرۆكایەتیی پارتەكانی نزیك لە پەكەكە وەربگرین و بەڕێوەبردنی بكرێتە هاوسەرۆكی، به شێوەیەک پێنج كەس كە لە دوو ژن و سێ پیاو پێك دێن و ئەگەر بڕیاریش بگۆڕدرێت بۆ ئەوەی وەك پێشوو بمێنێتەوە محەمەد ڕەئوف زۆرترین چانسی هەیە كە بكرێتە سەرۆكی هاوپەیمانی״.\n״ئاژانس״ پەیوەندیی كرد بە گوڵزار قەرەداغی، ئەندامی باڵای هاوپەیمانی بەڵام ئامادە نەبوو لەسەر ئەو پرسە قسە بكات.


گاری بارنس: مریشک و بەچکەی هەڵۆ. – WTARIKURD\nمنداڵە ئازاکان: لە سەردەمی کۆندا و لە کەلێنی شاخێکی زۆر بەرزی هەزار بە هەزاردا، هێلانەیەکی هەڵۆ هەبوو. ئەم هێلانەیە چەند هەڵۆیەکی گەورە و پچووکی تێدا بوو. ڕۆژێکێان هەڵۆیەکیان بە چاوە تیژەکانی کارژۆلەیەکی پچکۆلانەی لە دامێنی شاخەکەدا بینی، بۆیە بۆ ڕاوکردنی کارژۆلەکە، زۆر بە خێرایی دای لە شەقەی باڵ و وەک با گڤەیکرد بۆی. کارژۆلەکە لە ترساندا خۆی لە پاڵ گابەردێکی گەورەدا شاردەوە، هەڵۆکە ئەوەندە بە خێرایی دابەزییە خوارەوە، خۆیدا بە لایەکی گابەردەکەدا و دەمودەست تاسا و باڵەکانی شکان و ئیتر نەیتوانی بفڕێتەوە، کارژۆلەکەش بۆ خۆی رزگاری بوو. هەڵۆکە لەوێدا بە برینداری مایەوە و هەر لەوێشدا هێلکەیەکی کرد و پاش ڕۆژێک بــە تەنها مرد. ئەو شوێنە لە پاڵ گوندێکی پڕ لە مریشکدا بوو. مریشکەکان، کە هێلکەکەیان بینی لە خۆشیاندا شاگەشکەبوون و زۆر زۆریش پارێزگارییان لێکرد، ئنجا مریشکێکی پیریان ئەو هێلکە گەورەیەی خستە پاڵ چەند هێلکەیەکی خۆی و بە جوانی لە سەریان کڕکەوت.\nپاش نزیکەی سێ هەفتە مریشکەکە هەموو هێلکەکانی هەڵهێنا، کە یەکێکیان بێچوی هەڵۆکە بوو، کە هەر زوو کەوتە یاریکردن لەگەڵ جووجەڵەکاندا و وەک ئەوانیش هەڵسوکەوتی دەکرد. مریشکەکەش هەر بە چاوی جووجەڵەکانی خۆیەوە تەماشای بێچووە هەڵۆکەی دەکرد. بەچکە هۆڵۆکەش خۆشی لای وابوو، کە جووجەڵەی مریشکە و بە دڵیش مریشک و جووجەڵەکانی خۆشدەویست و ئەو ژیانەشی پیێ خۆشبوو، بەڵام لە ناخەوە حەزی لە شتی زیاتر بوو. جا ڕۆژێکیان لە ناو گوندەکەدا یاریدەکرد، کاتێ سەری بەرزکردەوە چەند هەڵۆیەکی بە هێزی بە ئاسمانەوە بینی، بە دەنگی بەرز وتی: ( ئاخ، خۆزگە ئێستا منیش وەک ئەو هەڵۆیانە لە ئاسماندا دەفڕیم ). مریشکەکەش، کە گویی لەو قسەیە بوو خێرا وتی: وس بە وس ، جارێکی تر قسەی وا نەکەی، خۆ تۆ هەڵۆ نیت، تۆ مریشکیت، مریشکیش ناتوانێت بە ئاسماندا بفڕیت.\nبەردەوام بەچکە هەڵۆکە تەماشای هەڵۆکانی ئاسمانی دەکرد، کە خێزانی ڕاستەقینەی خۆی بوون و چاوی لیی نە دەتروکاندن، هەمیشەش خەوی بەوەوە دەبینی، کە ڕۆژێک لە ڕۆژان لەگەڵ ئەواندا بە ئاسماندا بفڕێت، بەڵام هەر کاتێک باسی حەزی فرینی خۆیدەکرد، مریشکەکە گورج پیی دەوت: تۆ مریشکیت و ناتوانیت وەک هەڵۆکان بفڕیت و تکایە وازبێنە و بیر لە فرین مەکەرەوە . ئەوەندە ئەو قسانەیان بۆ دووبارەکردەوە، ئیتر هەڵۆکە خۆی بە تەواوی لەبیرچۆوە و لای وابوو مریشکە و بە یەکجاریش وازی لە بیرۆکەی فرین هێنا و هەموو ژیانی وەک مریشک بردەسەر. بەڵام بە داخەوە دوای چەند ساڵێک، کە وەک مریشک ژیا و بەبێ ئەوەی تەنها ساتێک هەوڵبدات بفرێت، دوور لـە خێزانەکەی بۆ خۆی مرد.\nجا منداڵە ئازیزەکان ئەم چیرۆکە پێماندەڵێت: ئەگەر ڕۆژێک لە ڕۆژان، هەستانکرد هێز و توانای هەڵۆتان هەیە، ئەوا ڕێک ڕێگای هەڵۆ بگرن و بەرەو ئاسمان بدەنە شەقەی باڵ و ببن بە هەڵۆیەکی بەرزەفڕ و گویێ لە قسەی مریشکەکان مەگرن، کە ناتوانن بفڕن.\nتێبینی/ ئەم چیرۆکە بە دەستکارییەکی کەمەوە لە ئینگلیزییەوە کراوە بە کوردی.


كۆمەلەی قوربانیانی کیمایای هەڵبجە یاداشتیکیان ئاراستەی پەرلەمانی کوردستان کرد\nبزاڤ - جوتیار قادر\nسەرۆکی قوربانیانی کیمیا بارانی هەڵبجە نیگەرانی خۆیان دەر بری\nسەر لەبەیانی دونئ ١٠ ئازاری ٢٠١٨ بە ئامادە بونی جەند پەرلمانتاریکی کوردستان کۆمەڵەی قوربانیانی کیمیا بارانی هەڵبجە یاداشتیکیان ئاراستەی پەرلمانی کوردستان کرد بە ئامانجی ئەوەی موچەی بەرکەوتوانی چەکی کیمیای نەبریت.\nلوقمان قادر سەرۆکی کۆمەڵەی قوربانیانی کیمیا بارانی هەڵبجە لە لیدوانیکیدا بە سایتی بزاڤ ی راگەیاند " بە داخەوە پەرلەمانی کوردستان هەستاوە بە برینی موچەی بەرکەوتوانی جەکی کیمیای بۆیە یاداشتیکمان کردوە بۆ پەرلەمانی کوردستان کە ئەو بریارە هەڵ بوەشینریتەوە\nهاوکات بەرکەوتویەکی چەکی کیمیای بە سایتی بزاڤ ی راگەیان : جیگای نیگەرانیە پەرلەمانی کوردستان هەستاوە بە دەرکردنی ئەو بریارە دەبوو حوکمەتی هەریمی کوردستان زیاتر خزمەتی بەرکەوتوانی چەکی کیمیای بکردایە کەچی هەستاون بە برینی موچەکانیان\nپاشان ئەندام پەرلەمانیک بە سایتی بزاڤ راگەیاند . ئیمە هەموو هەوڵیک ئەدەین تا ئەو بریارە هەڵ بوەشینریتەوە کە لە پەرلەمان ئیستا وەستینراوە..\n3/11/2018 1:27:20 PM


مەریوان وریا قانع : قورئانەکەی ئەردۆگان . – WTARIKURD\nمەریوان وریا قانع : قورئانەکەی ئەردۆگان .\nبەکارھێنانی دین بەشێوەیەکی ساختەکارانە دیاردەیەکی سەرەکیی ناو ھەڵمەتەکانی ھەڵبژاردنی ئەمجارەی پەرلەمانی تورکیایە ، ئەردۆگان و پارتەکەی پاڵەوانی ئەم ساختەکارییەن و بە شێوازی جیاواز دین نەک تەنھا بۆ بەھێزکردنی پێگەی خۆیان بەکاردەھێنن ، بەڵکو بۆ شکاندن و لاوازکردنی ڕکابەرەکانیشیان بەکاریدەھێنن ، لەپێش ھەمووانیشەوە بۆ شکاندنی ھادەپ. نموونە زۆرن . لەوانە بۆ نموونە لە پۆستەرێکدا کە لەسەر تۆڕە کۆمەڵایەتییەکان بڵاوبووەتەوە ، وێنەی ئەردۆگان و بارزانی سەرۆکی ھەرێم دەبینرێت ، بەڵام لەژێریدا وێنەکەدا بە زمانێکی ناشیرین و بێپەردە نووسراوە : ” لە پێناوی خودادا دەنگبدەن بە ئاک پارتی“، وەک ئەوەی ئاک پارتی نوێنەری خودا بێت ، یان خودا ئاک پارتی کردبێت بە دەمڕاست و وەکیلی خۆی لە تورکیادا .\nنموونەیەکی تری ئەم بەکارھێنانە خراپ و ناشیرینەی دین حیکایەتی ئەو قورئانەیە کە ئەردۆگان ھەڵیگرتوە. ئەو قورئانە قورئانێکە دەزگای دیانەت ، کە بەرامبەری وەزارەتی ئەوقافی لای خۆمانە ، لە پێنج ساڵی ڕابردوودا وەریگێڕاوە بۆسەر زمانی کوردیی . یانی ئەردۆگان بە قورئانێکی کوردییەوە بەدوای دەنگی کوردەکانی باکوردا دەگەڕێت و دەیەوێت پێیان بڵێت ” سەیرکەن بە جوھد و تێکۆشانی ئێمە خودا بە کوردیی قسەدەکات !!!“. ھەڵگرتنی ئەم قورئانە کوردییە بەشێکە لە پلانی ھێرشکردنی ئەردۆگان بۆسەر مەسەلەی کورد لە تورکیادا کە ھادەپ ، یەکێک لە نوێنەرە سەرەکییەکانی ئەو مەسەلەیە ، ئەگەر ھەرە سەرەکییەکەشیان نەبێت . ئەردۆگان لە ھێرشەکەیدا بێشەرمانە ووتی” ” ئەوان ، مەبەستی ھادەپە ، ھیچ پەیوەندییەکیان بە دینەوە نییە. سەیرکەن ، دەزگای دیانەت ، ( کە ئەردۆگان بە دەزگای خۆی دادەنێت ) قورئانی بە زمانی کوردی بۆ ئێوە چاپکردوە “. مەبەستی سەرەکیی ئەردۆگان لە بەرزکردنەوەی ئەو قورئانە کوردییە بەکافرکردنی ھادەپە .\nھەرکەسێک کەمەکێک مێشکی لەسەردا بێت دەزانێت کێشەی کورد لە تورکیادا و لە ھەموو بەشەکانی تری کوردستاندا کێشەی دین و دینداریی نییە ، تەرجەمەکردن یان نەکردنی قورئان بۆ زمانی کوردیی ھیچ لە دینداریی و بێدینیی کۆمەڵگای کوردستانی ناگۆڕێت . خەڵکی کوردستانیش داوای دینی زیاتر یان کەمتر لە ئەردۆگان و حکومەتەکەی ناکەن ، بەڵکو داوای مافی سیاسیی و کولتوریی و کۆمەڵایەتی و ئینسانیی زیاتر دەکەن . کێشەی کورد لە تورکیادا کێشەی ئەم مافانەیە ، نەک کێشەی تەرجەمەکردن یان نەکردنی قورئان بۆ زمانی کوردیی . کێشەی کورد کێشەی داننانە بەو شوناسە کوردیەدا کە یەک سەدەیە لە تورکیادا بە شێوەیەکی سیستماتیک ئینکار و وێراندەکرێت . قورئانەکەی ئەردۆگان ھیچی لە قورئانەکەی لەشکرەکەی مەعاویە بەرامبەر بە ئیمامی عەلی کوڕی ئەبو تالیب زیاتر نییە .\nدکتۆر محەمەدئەمین گەناویی : یەک ڕیزی لەسەر بنەماى چى ؟ .


فیلیپ سیدنی - ویکیپیدیا، ئینسایکڵۆپیدیای ئازاد\nفیلیپ سیدنی یان سێر فیلیپ سیدنی (بە ئینگلیزی: Sir Philip Sidney) (١٥٥٤-١٥٨٦) شاعیر، دەرباری و سەروازی ئینگلیز بوو. ئەو کوڕی سێر ھێنڕی سیدنیی حاکمی وێڵز بوو کە سێ جار نوێنەری پاشا لە ئیرلەنددا بوە و فیلیپی دووەمی ئیسپانیا ناوی مەسیحیی لە سەر ناوە و باوکی ئایینیی بوە. دایکی فیلیپ لەیدی ماری دادلیە، کە کچی ئەو دووکی نورسامبێرلەند بوو.\nسێر فیلیپ سیدنی\nمانیومێنتێک بۆ سێر فیلیپ سیدنی لەو جێگەیەدا کە بریندار کرا\nمەراسیمی ناشتنی سێر فیلیپ سیدنی\nلە تەمەنی نۆ ساڵانیدا لە کڵێسەدا کارێکی بە دەست ھێنا کە بەو ھۆوە ساڵانە شەست پۆندی دەگرت. لە تەمەنی دە ساڵیدا ڕۆشتە قوتابخانەی شروزبێری کە زۆر لە کۆشکی لادلەو دوور نەبوو، کە باوکی لەوێدا وەکوو حاکمی وێڵز دەژیا. ئەو کاتەی کە تەمەنی کوڕەکە گەشتە یانزە ساڵ، سێر ھێنڕی نامەیەکی پڕ لە خۆشەویستی و ئامۆژگاریی بۆ نووسی. فیلیپ ئەم دەرسانە بە باشی فێر بوو و لە لای لێسیستەری مامەی و ویلیام سیسیلی ھاوڕێی باوکی گەلێک ئازیز بوو. لە دوای سێ ساڵ خوێندن لە ئاکسفۆرددا، وەکوو ئەندامێکی بچووکی لێژنەیەکی ئینگلیزی نێردرا بۆ پاریس. گەشتە دەرباری چارلزی نۆھەم و لەوێدا کوشتاری سەنت بارتۆلۆمووی بە چاوی خۆی بینی. وەکوو سەیران، سەفەری بۆ فەڕانسە، ھۆلەند، ئاڵمانیا، بۆھێمیا، لەھستان، مەجارستان، نەمسا و ئیتالیا کرد. لە فرانکفۆرتدا لەگەڵ ھابێرت لانگێتدا، یەکێک لە ڕێبەرانی فیکریی ھاگێنوتەکان، ئاشنا بوو و ئەم دۆستیەی لەگەڵ ئەودا ھەتا مردن بەردەوام بوو. لە ڤێنیزدا پائۆلۆ ڤێرۆنێز نیگارێکی لێ کێشا؛ لە پادوادا بە تەواوی فێری شێوازی غەزەلەکانی پێترارک بوو. لە گەڕانەوە بۆ ئینگلستاندا، لە دەربارەوە بەخێر ھاتنێکی گەرمیان لێکرد و بۆ ماوەی دەوری دوو ساڵ بوو بە یەکێک لە نزیکانی شاژن ئێلیزابێت، بەڵام دوای ئەمە بۆ ماوەیەک لە بەرچاوی شاژن کەوت، لە بەر ئەوەی کە ناڕەزایی خۆی بەرامبەر بە زەماوەندی ئێلیزابێت لەگەڵ دووکی ئالێنسۆندا دەربڕی.\nسیدنی ئەگەرچی دەوڵەمەن نەبوو، بەڵام بوو بە چالاکترین پشتیوانی وێژەوانانی سەردەمی خۆی. ئەو یارمەتیی بە کەمدێن، ھاکلویت، نەش، ھارڤی، جۆن دۆن، دانیەل و جانسۆن دا و زیاتر لە گشت کەس یارمەتیی سپێنسەری دا. ئیستیفان گۆسۆن کتێبی «قوتابخانەی خراپی»ی خۆی پێشکەش بە سیدنی کرد. فیلیپ سیدنی نووسەری داکۆکی لە شێعرە. سیدنی بە چاوگرتن لە ئەرەستوو و لێکۆڵەرە ئیتالیاییەکان، لەو کتێبەدا شێعری وەکوو "ھونەری چاو لێگرتن و پیشان دانی شتی ڕاستی یان ناڕاستی و نیگاری زماندار کە بۆ فێر کردن و چێژ وەرگرتنی مرۆڤە" ناساند. ئەو ئەخلاقی لە ھونەر زۆر بە گرنگتر دادەنا، ھونەری بە ئامرازێک بۆ فێر کردنی ئاکار دەزانی. ھەر لە ساڵی 1580دا کە کتێبی «داکۆکی لە شێعر»ی نووسی، دەستی کرد بە نووسینی ئارکادیای کۆنتێسی پێمبروک. ئەم کۆنتێسەی خوشکی سیدنی، یەکێک لە ناسراوترین ژنانی ئەو سەدەیە بوو. سیدنی ئەم کتێبەی بۆ خوشکەکەی نووسی. فیلیپ سیدنی لە نووسینی ئەم کتێبەدا چاوی لە ئاکاردیای سانازارۆ (1504) و یووفیوئێز گرتوە.\nلە ساڵی 1585دا سیدنی لە لایەن ئێلیزابێتەوە نێردرا بۆ ھۆلەند تا یارمەتی شۆڕشگێڕەکانی ئەو وڵاتە دژ بە ئیسپانیا بدات. ئەگەرچی ھێشتا تەمەنی نەگەیشتبوە سی و یەک ساڵ بوو بە حاکمی فلاشینگ. ھەر لەو شەڕەدا گوللەیەکی بەر کەوت و دوای بیست و پێنج ڕۆژ برینەکانی ڕەشەوە بوون و کۆچی دوایی کرد.\nDurant, W. and Durant, A. (1989). “The Story of Civilization: Age of Reason Begins,” pp. 87–95, World Library, Inc., USA.\nوەرگیراو لە «https://ckb.wikipedia.org/w/index.php?title=فیلیپ_سیدنی&oldid=656018»\nدواجار لە ١٨:٢٣ی ١ی کانوونی دووەمی ٢٠٢٠ دەستکاری کراوە\nئەم پەڕەیە دواجار لە ١٨:٢٣ی ١ی کانوونی دووەمی ٢٠٢٠ نوێ کراوەتەوە.